- “Bez poziva Srbije i Vojske Srbije niko ne može da koristi nikakav potencijal na teritoriji Srbije, niti da prolazi kroz teritoriju Srbije” - rekao je Gašić, koji je, predstavljajući predloženi zakon, rekao i da je saradnja Srbije i NATO sve sadržajnija i intezivnija, ali da ratifikacija tog sporazuma ne znači ulazak, niti približavanje Srbije NATO.\nPoslanica SNS Marija Obradović rekla je da je vrlo važno da Srbija bude uključena u sve mehanizme u okviru Programa “Partnerstvo za mir” i da Srbija radi na što detaljnijem preciziranju sadržaja aktivnosti, a da naša zemlja potvrđivanjem ovog sporazuma prihvata primarni mehanizam kojim su definisane privilegije, angažovanje, imunitet pripadnika jedne članice sporazuma na teritoriji druge članice.\n“- Srbija je vojno neutralna i ne teži članstvu NATO, ali vidi prostor za saradnju u okviru programa 'Partnerstvo za mir'” - rekla je Filipovski, dodajući da je Srbija tokom 2014. godine u 11 operacija UN i EU uputila 539 pripadnika Ministarstva odbrane i VS.\n- “SDS smatra da pristupanje ovom sporazumu omogućava viši nivo medjunarodne vojne saradnje, podizanje operativnih i funkcionalnih sposobnosti VS u multinacionalnim operacijama, čime aktivno doprinosi spoljnoj i bezbednosnoj politici i iz tog razloga SDS će podržati ratifikaciju ovog sporazuma” - rekao je Bogdanović.\n- “Mi u SPO smatramo da bi pristupanje ovom zapadnom savezu kolektivne bezbednosti trebalo da bude cilj Srbije, s obzirom i na situaciju u našem okruženju” - rekao je Čotrić, dodajući da bi eventualnim ulaskom Srbije u NATO Rusija dobila samo jednog prijatelja i saveznika više, a nipošto protivnika.


lekari - Stranica 2 od 3 - Istinomer\nPočetna Oznaka: lekari\nZaposlićemo 500 ljudi, uglavnom lekara\nMinistar zdravlja o novim radnim mestima u zdravstvu. (Večernje novosti, 16. 8. 2014. godine)\nA šta ako pacijenti počnu da štrajkuju?\nMinistar zdravlja o štrajku zdravstvenih radnika. (Politika, 5. 11. 2014. godine)\nRazmažen smo narod, pa niko neće da bude lekar u zatvoru\nMinistar pravde o kadrovskim problemima u subotičkom zatvoru. (RTV, 31. 7. 2014. godine)\nBrže do specijalizacije\nMinistar zdravlja o izmenama zakona o zdravstvenoj zaštiti. (Blic, 10. 6. 2011. godine)\n(Ne) ukidamo dopunski rad lekara\nMinistar zdravlja o ukidanju dopunskog rada lekara. (Politika, 11. 5. 2011. godine)


Nova teorija o naseljavanju Amerike | Vestinet.rs\nPOČETNA MAGACIN-FAKTI Nova teorija o naseljavanju Amerike\nNova teorija o naseljavanju Amerike\n29. aprila 2012. 13:54 · Nema komentara\nKameno oruđe pronađeno na tri mesta na ostrvima Čanel ajlends u blizini Kalifornije dovelo je u pitanje uvreženo mišljenje da je Severna Amerika naseljavana iz unutrašnjosti ka obalama i pokazuje da se jedna grupa ljudi naučenih na život u priobalju pre 12.200 godina naselila u Americi.\nTim arheologa predvođenih Džonom Erlandsonom sa Univerziteta u Oregonu i Torbenom Rikom sa Instituta Smitsonijan pronašao je na ostrvima više vrhova strela i drugog oruđa sličnog onima iz oblasti Velikog basena koji obuhvata delove Oregona, Nevade, Jute i Kalifornije i koje su koristili lovci Klovis kulture.\nErlandson veruje da ovo otkriće ukazuje na to da je naseljavanje Amerike bilo komplikovanije nego što se ranije mislilo, odnosno da zemlju nisu naselili lovci velike divljači koji su prešli preko Beringovog moreuza i postepeno se proširili do obale.\n„To ukazuje da su ljudi možda migrirali preko obale i potom se proširili po unutrašnjosti koristeći ušća i doline velikih reka”, kaže on, a prenosi list „Arheologija”\nStravična nesreća: Avion pao na kuću četvoro poginulo! – VIDEO\nČudo neviđeno: Dron ušao u „Svetu rupu“ usred jezera – VIDEO\nTags:Čanel ajlends · Kalifornija · Kameno oruđe · naseljavanje · pećinski ljudi · uvreženo mišljenje


Predrag Sazdanović: Situacija veoma ozbiljna, sa elementima dramatičnosti - Glas Šumadije\nNaslovna > Doba korone > Predrag Sazdanović: Situacija veoma ozbiljna, sa elementima dramatičnosti\n31/03/2021 31/03/2021 8231 komentar na Predrag Sazdanović: Situacija veoma ozbiljna, sa elementima dramatičnosti\nSituacija sa Korona virusom u Univerzitetskom kliničkom centru u Kragujevcu, ali i u celom zadravstvenom sistemu Srbije, veoma je ozbiljna sa elementima alarmantnosti i dramatičnosti. To je za Prvu televiziju izjavio direktor ove zdravstvene ustanove, Predrag Sazdanović.\nKragujevcu se u poslednjih nedelju dana na dnevnom nivou registruje u proseku oko 150 novih slučajeva zaraze koronavirusom, a do sada je u gradu na Lepenici vakcinisano više od 42.500 građana. U kovid sistemu kragujevačkog Univerzitetskog kliničkog centra trenutno je hospitalizovano oko 275 pacijenata.\nDirektor Univerzitetskog kliničkog centra u Kragujevcu Predrag Sazdanović kaže da je situacija u Univerzitetskom kliničkom centru tog grada, ali i u celom zadravstvenom sistemu veoma ozbiljna sa elementima alarmantnosti i dramatičnosti.\nOno što treba da znamo da smo mi tek sad došli u onu poziciju od pre 15 dana kada su uvedene ove lajt epidemijske mere. One nisu kompetne epidemijske mere. Nama brojke i dalje nisu dramatično pale, i mi ih ne očekujemo, kaže Sazdanović.\nOn je rekao da je zaražavanje i dalje na vrlo visokom nivou.\nDnevno zaražavanje u Srbiji je preko 30 odsto, to je ogroman broj da bismo mogli da razmišljamo o bilo čemu drugom, rekao je Sazdanović.\nSpecifičnost ovog talasa je da 28 do 30 odsto pacijenata zahteva ogromnu respiratornu podršku, potrošnja kiseonika je ogromna, poručio je Sazdanović.\nIzvor: InfoKg, TV Prva i B92\nKorona virus: „Ili vakcinacija ili nas biti neće“ – dramatičan apel u Srbiji, indijski soj zabrinjava – „može da utiče na antitela“\nKorona virus: Preminulo još 38 ljudi Srbiji, poziv na masovnu vakcinaciju, indijski soj zabrinjava – „može da utiče na antitela“\n31/03/2021 u 22:09\nUmesto sto svaki dan pricate price g-din Dr. Sazdanovic mogli bi barem ne covid-19 lekare i med. sestra da privolite da rade svoj posao ali i da pomognu svojim kolegama barem da daju informacije o pacijentima na telefon i/ili preko interneta.\nTakodje primetno je i da nije bas sve kako se tvrdi od pomenutog doktora i da jedan deo lekarske struke zanemaruje svoje radne obaveze ali i da se pacijenti tretiraju gore od zivotinja u dobrom delu slucajeva – postoje izuzetci i svetli primeri.\nTo se dokazuje i cinjenicom sto svakim danom fale elementarne informacije kome, kada, zbog cega kao i deo info. koji se odnosi na samo stanje pacijenta kada se neki clan porodice raspituje o njegovom zdravlju – organizacija za te stvari katastrofalno losa!\nI pre korone je bilo isto samo sto se sada ova pocast i neman zloupotrebljav na ustrp svih bolesnih ljudi i kojima je potrebna pomoc.


O izvještaju sa Cetinja sledeće nedjelje - Volim Podgoricu\nPočetna/NOVOSTI/O izvještaju sa Cetinja sledeće nedjelje\nO izvještaju sa Cetinja sledeće nedjelje\nBiro za operativnu koordinaciju (BOK) bezbjednosnih službi raspravljaće naredne sedmice o izvještaju o rezultatima postupanja sektora bezbjednosti tokom ustoličenja mitropolita Joanikija 5. septembra na Cetinju, potvrđeno je Portalu RTCG.\nRazmatranje izvještaja je odgođeno za narednu sedmicu jer šef komisije za analizu rezultata operativnog usklađivanja organa obavještajno-bezbjednosnog sektora u vezi događaja na Cetinju, Dragan Ivanović, nije u Crnoj Gori.\nIvanović će, s članovima Odbora za bezbjednost i odbranu Draganom Krapovićem i Raškom Konjevićem, učestvovati na dijalogu o regionalnoj politici sa zakonodavcima iz Jugoistočne Evrope o krivičnom gonjenju, rehabilitaciji i reintegraciji stranih terorističkih boraca, koji se održava naredna dva dana u Beču.\nPodsjećamo, potpredsjednik Vlade Crne Gore Dritan Abazović saopštio je da je policija tokom dešavanja na Cetinju 4. i 5. septembra postupala profesionalno i efikasno.\nOn je rekao da je to konstatovano i u izvještaju koji je sačinila Komisija Vladinog Biroa za operativnu koordinaciju bezbjednosnih službi (BOK).\nPodsjećamo, ranije je saopšteno i da se BOK upoznao sa Izvještajem o rezultatima postupanja sektora bezbjednosti tokom ustoličenja mitropolita Joanikija 5. septembra na Cetinju, koji je sačinila Komisija.\nBOK događaji na Cetinju Dragan Ivanović ustoličenja mitropolita Joanikija\nBivša Vlada Duška Markovića dala 12,2 miliona eura bez kriterijuma\nVUČINIĆ O SAOBRAĆAJNOJ NEZGODI: Krećući se službenim autom Skupštine, čeono me je udario "reno", srećom niko nije povrijeđen\npretty curly girl magical flaxseed gel kaže:\n21. Oktobra 2021. u 19:47\nsuperslot เครดิตฟรี ยืนยันเบอร์ล่าสุด kaže:\n23. Oktobra 2021. u 11:37\n23. Oktobra 2021. u 18:04\nCannabis News in Australia kaže:\n23. Oktobra 2021. u 19:58\n23. Oktobra 2021. u 21:23\n24. Oktobra 2021. u 01:27\nhelp for divorced woman kaže:\n24. Oktobra 2021. u 10:53\n24. Oktobra 2021. u 13:23\nLogin Ashley Wondersign kaže:\n25. Oktobra 2021. u 13:07\ndownload lagu mahalini sisa rasa kaže:\n26. Oktobra 2021. u 15:05\n26. Oktobra 2021. u 18:20


Zbog čega Vesić napada Ne davimo Beograd?\n13. 09. 2020.|\nInicijativa Ne davimo Beograd nalazi se godinama na udaru režimskih medija i čelnika Srpske napredne stranke. Još od otpočinjanja protesta protiv rušenja u Savamali, zatim za vreme predizborne kampanje 2018. godine, ali zapravo bez prestanka, naši aktivisti su prisluškivani, prećeno nam je sa najviših državnih funkcija i od strane naprednjačkih satelita, a često smo bili i meta praćenja. Takođe, za ovih par godina, na meti smo preko 30 pravnih procesa kojima žele da nas iznure i sabotiraju naš rad.\nPrethodnih dana naši aktivisti bili su meta napada Gorana Vesića zbog ukazivanja na planiranu seču šume u Košutnjaku, prodaju gradskih simbola kao što su Beograđanka i Sava Centar, te ukazivanja na probijanje rokova i preskupe rekonstrukcije gradskih ulica. Režimski tabloidi Alo, Informer, Kurir i Srpski Telegraf, kao i televizija Pink, prenosili su najgrublje uvrede i neistine koje je zamenik gradonačelnika iznosio i na taj način doprineli su atmosferi linča kojom vlast želi da zastraši sve one koji se usude da govore o njihovim štetnim projektima ili kršenjiima zakona. Jasno je da se gradska naprednjačka vlast plaši novih ljudi neukaljanog kredibiliteta koje po svaku cenu žele da diskredituju ili uplaše.\nOva kampanja stvaranja atmosfere linča kulminirala je pokušajem upada nepoznatih lica u prostorije Ne davimo Beograd. U petak 11. septembra, u ranim jutarnjim časovima, komšije su primetile dve osobe koje su pokušale da uđu u prostorije inicijative preko terase, napravivši manju materijalnu štetu i odnevši obeležja i dve zastave Grada Beograda i inicijative Ne davimo Beograd. O ovom incidentu obaveštena je policija koja je izvršila uviđaj.


Danas počinje „Nedjelja solidarnosti“ | Herceg Televizija Trebinje\nDanas počinje „Nedjelja solidarnosti“\nIz Gradske organizacije Crvenog krsta u Trebinju saopšteno je da danas počinje tradicionalna akcija "Nedjelja solidarnosti" u kojoj se prikupljaju higijensko-prehrambene artikli za građane koji zbog lošeg životnog standarda teško izlaze na kraj sa zadovoljenjem osnovnih životnih potreba.\nU ovoj organizaciji izrazili su nadu da će, iako je akcija prvenstveno usmjerena na samačka staračka domaćinstva sa minimalnim prihodima, zajedničkim donacijama uspjeti da pomognu i bar donekle ublaže borbu višečlanih porodica u sve neizvjesnijoj svakodnevnici.\n"Sabirne korpe Crvenog krsta sa posterom `Nedjelje solidarnosti` biće postavljene u tržnim centrima `Tropik` i `Best`, a prilozi u hrani/higijeni mogu se ostaviti i u prostorijama Crvenog krsta svakim radnim danom od 7.00 do 13.00 časova", navodi se u saopštenju Crvenog krsta Trebinje.\nIz ove organizacije pozvali su sve građane da se uključe koliko mogu, žele i pomognu što većem broju sugrađana kojima je podrška zajednice svakim danom sve potrebnija.\nAkcija se završava u nedjelju, 1. novembra.


U MUZEJU HERCEGOVINE PROMOVISANA MONOGRAFIJA „HERCEGOVAČKI KORPUS“\nU Muzeju Hercegovine u Trebinju večeras je promovisana knjiga „Hercegovački korpus“, djelo više autora koje govori o borbenim dejstvima i ratnom putu jedinica ovog korpusa i djelo koje kao monografija jednog vremena, kako reče jedan od autora pukovnik Nikola Šegrt, podsjeća na desetogodišnji period u kome je Hercegovina imala svoju vojsku.\n„Istorijski beleženo, za možda više od 500 godina, to je bio jedinstven slučaj, a ta je čast pripala generaciji boraca Vojske Republike Srpske, koji su ujedno imali i obavezu da stvore tu vojsku u jednom kratkom vremenu“, rekao je pukovnik Šegrt koji je za vrijeme rata bio pomoćnik komandanta Korpusa.\nNaglašavajući da je knjiga nastala kao obaveza ove grupe autora, najprije prema palim borcima i svima onima koji su stvarali Vojsku Republike Srpske, ali i kao obaveza prema jednom vremenu i prema tadašnjim i budućim generacijama kojima bi trebala biti putokaz za budućnost.\nOn je objasnio da se knjiga sastoji iz tri cjeline, gdje prva cjelina predstavlja period u kome je stvarana Vojska Republike Srpske, pa unutar nje i Korupus, sa svim jedinicama Hercegovačkog korpusa, od komande, osam brigada, tri puka, šest ostalih bataljona, druga cjelina je Korpus u miru sa aktivnostima vojske na obnovi poslije rata, ali se treći i možda najvažniji dio odnosi na sabiranje svih imena 2.211 boraca Korpusa koji su živote položili na oltar odtadžbine.\nGradonačelnik Trebinja Luka Petrović je podsjetio da je i sam, kao pripadnik Hercegovačkog korpusa, bio svjedokom nekih dešavanja u njegovom formiranju i nekih događaja koji su ostavili pečat i trajni zavjet budućim generacijama.\n„Vrlo je važno da su se našli ljudi, na čelu sa generalom Radovanom Grubačem, da napišu ono što se tada dešavalo i na koji način se komandovalo, na čemu im se i ja kao gradonačelnik zavaljujuem, svjestan da pisana riječ ostaje trajno zapamćena, pa u tome kontekstu smatram da će ovo djelo tek dobijati na svojoj vrijednosti“, rekao je gradonačelnik Petrović.\nPromociji knjige je prisustvovao i predsjednik Boračke organizacije RS Milomir Savčić, naglasivši da je dragocjen svaki dokument koji govori o događajima iz proteklog rata, a naročito kada je riječ o autorima koji su njihovi direktni sudionici.\n„Mi smo imali priliku da slušamo mnoga različita tumačenja iz posljednjeg Odbrambeno otadžbinskog rata, čak i iz ovoga grada koji nema ni mrlje iz toga perioda, pa je ova knjiga samo potvrdila koliki je značaj i potreba da se govori o tom periodu, tim prije što autori raspolažu i potrebnom dokumentacijom iz tog perioda“, rekao je Savčić.\nOvo je prva monogorafija u Republici Srpskoj ovakve vrste, a čiji su autori ljudi iz operativnih sastava kojim su komandovali, što bi, kako kaže Savčić, trebala biti inspiracija i za ostale krajeve i korpuse u Srpskoj, gdje Boračka organizacija RS čini napore da se uradi monografija Vojske Republike Srpske, ali ne nailaze na razumijevanje kada je u pitanju dostupnost arhivskoj građi...


Radionica telesne muzike za decu “Detlići”\nRadionica će se održati 20. juna (nedelja) sa početkom u 10h u “Amfiteatru” u Gradskom parku.\nVoditelji radionice, Marko Dinjaški i Ana Vrbaški, bave se izvođačkim i pedagoškim radom u oblasti telesne muzike …\nOsnovna muzička škola “Stevan Hristić” Apatin organizuje KONCERT NAGRAĐENIH UČENIKA.\nKoncert će se održati 11. juna sa početkom u 19h u Velikoj sali Kulturnog centra.\nKonkursi 31/05/2021 14/07/2021\nZadužbina „Dositej Obradović“ po sedmi put objavljuje konkurs za nagradu „Dositejevo zlatno pero“ za najbolje objavljene radove mladih autora, u okviru književnih vrsta koje je Dositej uveo u srpsku književnost – esej, basna, putopis, kratka priča.\nNa konkursu mogu …\nGalerija 28/05/2021 17/06/2021\nNekada davno, u jednoj maloj krojačkoj radnji dogodilo se nešto neočekivano. Dva krojača ispričala su divnu i poučnu priču, a za likove te priče upotrebili su svoj talenat, nekoliko metara platna, poneko dugme, četiri ofingera, tablu sunđera, dva …\nGalerija 21/05/2021 27/05/2021\nBioskop 20/05/2021 22/05/2021\nPre 55 godina Srđan Karanović i Goran Marković bili su prvi studenti iz bivše Jugoslavije koji su otišli u Prag da studiraju režiju na čuvenoj praškoj FAMU, a nakon njih …\nKonkursi 10/05/2021 15/08/2021\nPOZIV za VI MEĐUNARODNU IZLOŽBU EX LIBRISA\nOpštinski kulturni centar Apatin poziva Vas da učestvujete na Međunarodnoj izložbi Ex Librisa koja se priređuje u okviru manifestacije kratkih formi iz vizuelnih umetnosti, književnosti, teatra i muzike pod nazivom „Potpis” 2021. Ex Libris izložba će biti priređena u Galeriji …


crveni krst – TV Kikinda\nApel iz Crvenog krsta: Zalihe krvi na niskom nivou, budite davalac već prekosutra\nPodržite akciju Crvenog krsta “Deca deci”\nOn 16 decembra, 2020 by Aleksandra Djuran\nNovogodišnje želje koje su se nekad najčešće slale čestitkama sa slikom jelke, zimske idile ili Deda Mraza, poslednjih godina menjaju poruke i mejlovi. Lična poruka ispisana ruku ima potpuno drugačiju draž od elektronske, a Kikinđani kupovinom novogodišnjih čestitki u Crvenom krstu pored toga što će se sa setom prisetiti ovog lepog običaja imaju priliku i\nOn 29 oktobra, 2020 by Ljiljana Pancel\nU Crvenom krstu Kikinde održano je predavanje za neformalne negovatelje, odnosno sve one koji neguju svoje bližnje bilo da su to obolela ili stara lica.Zanimanje kojim se bave neformalni negovatelji zvanično i ne postoji. Ali tu obavezu ima ne mali broj ljudi, rade najmanje osam sati dnevno i taj rad im nije plaćen, maksimalno su\nPredavanje u Crvenom krstu na temu brige i nege obolelih članova porodice 27. oktobra\nOn 20 oktobra, 2020 by Rubin Rubin\nZa sve zainteresovane sugrađane koji brinu o starijim ili bolesnim članovima porodice, Crveni krst Kikinda organizuje informativno predavanje na temu kućne nege,kao vid podrške porodicama. Predavanje pod nazivom „Pomoć pomagačima“ ima za cilj da neformalnim negovateljima pruži potrebne informacije i praktične savete, te olakša brigu i negu obolelih članova u kućnim uslovima. Predavanje će uz\nOn 16 septembra, 2020 by Aleksandra Djuran\nSvetski Dan prve pomoći obeležava se svake godine druge subote u septembru. Tim povodom kikindski Crveni krst organizuje obuke kako bi što više školske dece i mladih bilo obučeno da pruži adekvatnu prvu pomoć povređenima. U toku je obuka za učenike Srednje stručne škole “Miloš Crnjanski”. Cilj svetskog Dana prve pomoći je da se skrene


Naslovna Izdvajamo Vakcinacija protiv korone: Građani Srpske stariji od 65 godina od danas mogu...\nMinistarstvo zdravlja i socijalne zaštite Republike Srpske i Institut za javno zdravstvo Republike Srpske pozvali su osobe starija od 65 godina sa mjestom prebivališta u Republici Srpskoj da iskoriste pravo na besplatnu i dobrovoljnu vakcinaciju protiv virusa korona.\nOva lica koja žele da ostvare mogućnost da se se kroz imunizaciju zaštite od virusa korona radi evidentiranja treba da se jave od danas svojim timovima porodične medicine, sapšteno je iz resornog ministarstva.\nDodaje se da će timovi porodične medicine prikupljene podatke o licima zainteresovanim za vakcinaciju svrstati u kategorije lica od 65 do 74 godina, od 75 do 84 godina, te 85 godina i više, a vakcinacija će biti organizovana u nadležnom domu zdravlja, u skladu sa uputstvom Instituta za javno zdravstvo Republike Srpske.\nIz Ministarstva navode da će vakcinacija za lica registrovana u privatnim timovima porodične medicine biti organizovana u domu zdravlja u gradu/opštini u kojem se privatna ambulanta nalazi, na način da privatna ambulanta porodične medicine prikupi podatke građana koji se shodno ovom pozivu prijave i dostavi ih nadležnom domu zdravlja.\n– Očekuje se da domovi zdravlja prihvate i prijave lica koja nisu registrovana u timovima porodične medicine u Republici Srpskoj, ali imaju prebivalište na teritoriji opštine ili grada za koju je dom zdravlja nadležan – navodi se u saopštenju.\nIz Ministarstva dodaju da će građani koji na ovaj način izraze interesovanje za vakcinaciju, u narednom periodu biti pozivani na vakcinaciju od strane nadležnog doma zdravlja.\n– O svemu navedenom, Ministarstvo zdravlja i socijalne zaštite Republike Srpske je dostavilo zvaničnu instrukciju domovima zdravlja i privatnim ambulantama porodične medicine u Republici Srpskoj – navedeno je u saopštenju.\nasmr https://0mniartist.tumblr.com 10/04/2021 At 13:52\n0mniartist 12/04/2021 At 01:57\nasmr https://0mniartist.tumblr.com 14/04/2021 At 06:34\ntinyurl.com 15/04/2021 At 01:16


Industrija kanabisa u Evropi - gde je Srbija? | Talas.rs\nIndustrija kanabisa u Evropi – gde je Srbija?\nInteresovanje za industriju kanabisa u Evropi je i više nego očigledno – samo do sada je u ovu industriju uloženo preko 500 miliona evra, a procenjuje se da će njena vrednost do 2028. godine porasti na čak 123 milijarde evra. Industrija kanabisa uključuje kanabis koji se koristi u medicinske svrhe ili rekreativno, a često se tu svrstava i kanabidiol, skraćeno CBD. Izveštaj organizacije Prohibition Partners ukazuje na zanimljive trendove u evropskoj industriji kanabisa, ali i na sve propuste koje je Srbija napravila u regulaciji kanabisa, bilo da se govori o upotrebi u medicinske ili rekreativne svrhe.\nU pitanju je četvrto izdanje izveštaja The European Cannabis Report, a izveštaj se bavi statusom i upotrebom kanabisa u Srbiji. “Pokušaji da se omogući pristup medicinskom kanabisu trenutno su blokirani usled zabrinutosti zakonodavaca zbog negativnog uticaja kanabisa”, navodi se u delu izveštaja koji je posvećen Srbiji.\nEvropa – najveće svetsko tržište za medicinski kanabis?\nIndustrija kanabisa u Evropi je za sada najviše uspeha imala sa kanabisom koji se upotrebljava u medicinske svrhe. Evropa je na dobrom putu da postane najveće tržište za medicinski kanabis s obzirom na to da ima čak 742 miliona stanovnika, a za zdravstvo se ukupno izdvaja 2.3 biliona evra godišnje. Od Irske pa sve do Portugala i Češke, otvaraju se brojne ustanove za istraživanje i razvoj medicinskog kanabisa, a proširuje se i lista simptoma za koje se kao rešenje prepisuje neki vid kanabisa.\n“Naš izveštaj pokazuje da momentum u Evropi trenutno jasno podržava legalizaciju medicinskog kanabisa i donosi vidljivost i zrelost ovoj industriji koja sve brže raste”, navodi The European Cannabis Report. Iako je kanabis i dalje nelegalno koristiti čak i u medicinske svrhe u velikom broju evropskih zemalja, situacija je značajno drugačija u Nemačkoj koja je legalizovala upotrebu kanabisa u medicinske svrhe. Tržište za medicinski kanabis u Nemačkoj je trenutno treće najveće tržište na svetu, odmah iza SAD i Kanade, a u Nemačkoj trenutno postoji čak 40.000 pacijenata koji u nekom vidu koriste kanabis.\nItalija i Portugal su takođe legalizovali medicinski kanabis, Španija sve više toleriše upotrebu kanabisa u rekreativne svrhe, a u Holandiji je takođe moguće konzumirati kanabis u medicinske svrhe, navodi The European Cannabis Report. Ovaj izveštaj procenjuje i da će vrednost tržišta medicinskog kanabisa dostići 55 milijardi evra do 2028. godine. U porastu je i popularnost CBD-a u Evropi – pored upotrebe u medicinske svrhe, on je sve više prisutan kao dodatak u kafi, hrani, ali i u uljima i kremama za telo. Kao najveće prepreke široj upotrebi CBD-a navode se problemi klasifikacije i infrastrukture za proizvodnju i procesuiranje.\nOd početka 2018. godine u više zemalja, uključujući Nemačku, Dansku, Maltu i Grčku, raspravljalo se o mogućnosti legalizacija kanabisa u rekreativne svrhe. Posebno se izdvajaju Amsterdam i Barselona kao mesta gde se polako razvija “kanabis turizam” – turisti svesno dolaze u ove gradove zbog dostupnosti kanabisa.\nThe European Cannabis Report sadrži podatke i o upotrebi kanabisa u Evropi, a ovde možemo jasno videti koliko bi veliko tržište kanabisa tek moglo da bude ukoliko bi njegova upotreba bila u potpunosti legalizovana. Prema rezultatima ovog izveštaja, samo u Evropskoj uniji i Norveškoj 23 miliona ljudi je reklo da je konzumiralo kanabis u prošloj godini, a 12 miliona da ga je konzumiralo prošlog meseca.\nUprkos visokim kaznama, crno tržište kanabisa u Velikoj Britaniji vredi oko 2.9 milijarde evra, u Francuskoj svakog dana kanabis konzumira oko 700.000 ljudi. Francuska je prema podacima iz 2016. godine svetski rekorder po broju tinejdžera koji koriste kanabis. Dekriminalizacija posedovanja kanabisa takođe dobija sve više na poplarnosti u Evropi – Nemačka, Španija, Švajcarska, Hrvatska i Grčka su proteklih godina postepeno smanjivale kazne za posedovanje kanabisa za ličnu upotrebu.\nŠta je sa industrijom kanabisa u Srbiji?\nNe postoji velika dilema oko statusa kanabisa u Srbiji – gotovo svaka upotreba ili distribucija kanabisa je nelegalna i kažnjiva. Prošlog oktobra se u medijima pojavila i vest da će pojedine kazne za posedovanje kanabisa biti pooštrene – od 1. decembra 2019. godine osobama koje budu uhvaćene sa većom količinom droge (za sopstvenu upotrebu), na primer 300-400 grama, preti kazna od najmanje tri godine zatvora, bez mogućnosti umanjenja kazne, navode Večernje novosti.\nThe European Cannabis Report kao jedan od glavnih razloga za oštar stav srpske vlade po pitanju upotrebe kanabisa navodi i rad Komisija za psihoaktivne kontrolisane supstance. Izveštaj navodi kao pozitivne primere zagovaranja legalizacije medicinskog kanabisa organizaciju IRKA (Inicijativa za promenu zakonske regulative kanabisa), rad Zelene partije i činjenicu da se za legalizaciju medicinskog kanabisa zalagao pokret Dosta je bilo.\nKao najvažnije polje za upotrebu medicinskog kanabisa u Srbiji, The European Cannabis Report izdvaja činjenicu da Srbija ima jednu od najviših stopa stanovnika obolelih od dijabetesa u Evropi, a da su troškovi lečenja dijabetesa visoki za prosečnog građanina. Istraživanja koja su sprovedena do sada pokazuju kako upotreba kanabisa može da dovede do stabilizacije nivoa šećera i ublažavanja bola i zapaljenja, što govori da medicinski kanabis može imati veliku primenu u Srbiji, čak i ako u obzir uzmemo samo njegov potencijal kod lečenja dijabetesa. Primer pozitivnog napretka je i saradnja Srbije sa kanadskom kompanijom Eviana Healthcare radi proizvodnje medicinskih proizvoda na bazi konoplje, navodi The European Cannabis Report.\nPored medicinskog kanabisa, velika ekonomska prilika za Srbiju leži i u legalizaciji upotrebe marihuane u rekreativne svrhe. Pomenuti izveštaj navodi i prvu studiju o konzumiranju narkotika koja je bila sprovedena u Srbiji 2014. godine. Studija je uključivala preko 5.000 ispitanika, a rezultati su pokazali da je konzumiranje narkotika na nižem nivou od proseka zemalja u EU – oko 8% odraslih ispitanika u Srbiji je nekada konzumiralo narkotike. Najčešće se konzumira upravo kanabis, a njegova upotreba je češća kod muškaraca nego kod žena.\nUkoliko se trend liberalizacije stavova po pitanju upotrebe kanabisa bude nastavio u Evropi, šansu za razvoj jedne potpuno nove industrije imaće i Srbija. Ono što je važno pre svega jeste promeniti sporne zakone (što trenutno deluje daleko), što bi bio početak drugačijeg odnosa države prema kanabisu, čime bi se Srbija pridružila brojnim drugim zemljama koje polako počinju da kanabis vide kao potencijalno korisno medicinskog sredstvo i prostor za ulaganje i otvaranje novih radnih mesta.\nZašto doznake nisu pokretač ekonomskog razvoja?\nSamoodbrana od zagađenja vazduha – kakve maske nam pomažu?\nTAGS: CBD dekriminalizacija ekonomija Evropa industrija kanabis kanabisovo ulje legalizacija marihuana medicinski kanabis


Sirija gubi poverenje u De Misturu, ali nastavlja da sarađuje sa njim - 10.04.2017, Sputnik Srbija\nSirijska vlada gubi poverenje u specijalnog izaslanika UN za Siriju Stafana de Misturu, ali će nastaviti da sarađuje sa njim dok je on na tom mestu, izjavio je... 10.04.2017, Sputnik Srbija\nvesti, svet, sirija, stafan de mistura, fejsal mekdad, un\n„Dugo smo razgovarali o gubitku poverenja u De Misturu, ali ćemo nastaviti da sarađujemo dok god on bude predstavljao UN“, rekao je Mekdad.\nGrađanski rat u Siriji traje već oko šest godina i u njemu se vladine trupe bore protiv brojnih opozicionih frakcija i terorističkih organizacija kao što su Nusra Front i DAEŠ.\nRežim prekida vatre u Siriji uveden je 30. decembra 2016. godine. Terorističke organizacije nisu deo prekida vatre.\nMekdad je dalje naveo da će Sirija uz podršku Rusije naći način da se zaštiti od mogućeg ponovnog napada SAD.\n„Mogu da potvrdim da će Sirija uz podršku naših ruskih prijatelja moći da nađe način da se zaštiti od takvih raketa ili ponovnog pokušaja agresije“, istakao je Mekdad.\nPrema njegovim rečima, Rusija se u situaciji sa američkim napadom u Siriji „ponašala racionalno“ i pokazala smirenost.\nZamenik sirijskog ministra naglasio je da Damask i njegovi saveznici „nemaju nameru da ugrožavaju SAD ili bezbednost u svetu“, ali da smatra da će biti u stanju da zaštiti suverenitet i nezavisnost Sirije.\nAkcije Sjedinjenih Američkih Država u Siriji podrivaju ugled nove administracije, rekao je Mekdad.\n„Verujemo da takvi napadi podrivaju ugled SAD unutar i izvan te zemlje“, istakao je Mekdad.\nOn je dodao da američki predsednik Donald Tramp „sada protivreči svim svojim predizbornim obećanjima, a to pokazuje neiskrenost američkih lidera“, zaključio je on.


Bioskop počinje sa radom | VAmedia - info portal\n30/10/2017 30/10/2017 Нема коментара на Bioskop počinje sa radom\nBioskop u Centru za kulturu konačno će sa radom početi sutra 31. oktobra. Posle više godina čekanja bisokopske projekcije biće organizovane dva puta dnevno.\nValjevo već više godina čeka na realizaciju projekta bioskopa u gradu, a u poslednjih godinu i po dana otvranje bioskopa je bilo više puta i najavljivano pa potom otkazivano. Direktor Centra za kulturu Miloš Smiljanić kaže da je poslednje kašnjenje izazvala upotrebna dozvola. „Kasnilo se sa upotrebnom dozvolom , a bioskop je bio završen još prošle godine. Problemi su nastali jer Centar projekat vodi na svoje ime, a sve ide preko grada što je dodatno zakočilo proceduru. Sa distributerima su napravljeni dogovori i u Valjevu bi trebalo da se vide filmovi istovremeno kada i u Begradu”,kaže Smiljanić . Po njegovim rečima oprema je nova i potpuno odgovarajuća za filmske projekcije.\n„Projekcije počinju u utorak i ići će od utorka do nedelje, a ponedeljak će biti korišćen za dokumentarne filmove i programe koji nisu komercijalni, dve predstave u toku dana od 19 i 21h , a u planu je da kasnije budu reaqlizovane i projekcije od 17h za dečije filmove\nProgram će biti radjen na nedeljnom nivou , a svi gradjani koji ostave mejl adresu mći će direktno na nju da dobijaju obaveštenja o programu”, kaže Smiljanić.\nZahvaljujući se gradu na podršci, Smiljuanić kaže da projekat bioskopa nije jedini koji se realizuje te i da će vrlo brzo Centar preći na zamenu aluminijumske stolarije .„Zahvalio bih se gradu za sve uložene napore i podršku. Pored stolarije u planu je da naredne godine renoviramo krov , trebna da se raspišu tenderi za projekat klimatizacije i na kraju projekat prepakivanja sale. Imaćemo nešto manje od sadašnjih 630 mesta, ali namera je da imamo veća i udobnija sedišta .Takodje krenuće i tenderi za projekat rasvete i ozvučenja i energetske efikasnosti.”, najavljuje Smiljanić.\nPrvi filmovi koji će biti prikazani biće od 17.30 „Kingsman: Zlatni krug“ i od 20.00 „Blejd raner 2049“, 3D . Karte su u prodaji na dan projekcije, a radno vreme blagajne: 16.30 – 20.00.\nCena karte za 2D biće 250 dinara, a za 3D projekcije 300 din.


30.11.2021. 15:29 18:50\nSkupština Srbije referendum\nMinistarka pravde Maja Popović izjavila je u Skupštini Srbije, da će sudije i predsednike sudova ubuduće birati isključivo Visoki savet sudstva.\nPopović je podsetila na razloge za promenu Ustava, koje imaju za cilj između ostalog povećanje pravne sigurnosti građana, pravnu zaštitu i sudjenje u razumnom roku.\nPredsednik Skupštine Ivica Dačić raspisao je ranije večeras referendum o promeni Ustava Srbije.\nDačić je ranije izjavio danas da bi referendum o promeni Ustava u oblasti pravosuđa trebalo da bude održan 16. januara. Dačić je kazao da do tada treba da se usvoje amandmani, navodeći da bi tekst trebalo da se nađe na sednici parlamenta 30. novembra.\nIvica Dačić Referendum Promena ustava\nVučić otkrio kada će biti doneta ODLUKA o kandidaturi za predsednika Srbije: Evo i koga NAJČEŠĆE SLUŠA kada ima nedoumice\n"SRBIJA JE UVEK SPREMNA ZA DIJALOG" Dačić sa Lajčakom i Eskobarom: Verujem da će biti izbora i na KiM


Smitran Auto doo je lider u prodaji i distribuciji starterskih akumulatora u Srbiji. Kompanija je uvoznik i distributer svetski poznatih brendova Energizer i Varta, a takođe raspolaže i paletom registrovanih privatnih brendova među kojima su u Srbiji najpoznatiji Firecell i Mustang akumulatori što našu ponudu čini najširom i najraznovrsnijom u regionu. Smitran Auto takođe razvija segment automotive sijalica i dodatne opreme i predstavnik je robnih marki Mayer i Osram.\nPored prodaje Smitran Auto se u okviru svog sektora ekologije bavi i sakupljanjem otpadnih akumulatora. Ovu poslovnu aktivnost obavljamo u skladu sa zakonima Republike Srbije čiji smo ovlašćeni sakupljač, transporter i skladištar opasnog otpada. To omogućava našim kupcima da sa nama imaju potpuno zaokružen proces nabavke novih i odlaganja starih akumulatora.\nKompanija posluje u skladu sa ISO standardom i poseduje sertifikate koje možete pronaći u fascikli u prilogu:\nKompanija Smitran Auto, koju čini tim radno motivisanih i profesionalno orijentisanih ljudi raspoređenih u sektore logistike, servisa akumulatora i prodaje, obavlja svoju delatnost iz distributivnih centara u Beogradu, Novom Sadu, Kragujevcu i Nišu.\nSmitran Auto nudi najbolja rešenja za male trgovce i servise, korporativne korisnike, javna preduzeća i velike trgovinske lance.


Zvezda deo akcije "Čep za hendikep"\nZvezda deo akcije „Čep za hendikep“\nTanjug 27. septembra 2019. 15:55\nBEOGRAD – Fudbalski klub Crvena zvezda pridružio se humanitarnoj akciji „Čep za hendikep“.\nPredsednik Crvene zvezde Svetozar Mijailović izjavio je da je ponosan što klub može da pomogne onima kojima je to najpotrebnije.\n„Još jedna u nizu humanitarnih akcija koje Crvena zvezda priređuje sa ciljem da postigne ono što ugledom i statusom predstavlja u zemlji i svetu. Želja nam je da i ova akcija prođe uspešno i da brojnost naše publike doprinese što boljim rezultatima. Nadam se da će ovaj poduhvat pomoći onima kojima je najpotrebnije, a verujem da će Zvezda imati veliki doprinos u tome“, rekao je Mijailović na konferenciji za medije na stadionu Rajko Mitić.\nOsnivač organizacije „Čep za hendikep“ Zoran Martinov istakao je da mu je drago što se tako veliki klub pridružio akciji.\n„Crvena zvezda ima mogućnost da prikupi ogroman broj ljudi na jednom mestu i time nam olakša prikupljanje čepova, a sa ovom saradnjom ćemo uspeti da ostvarimo neke od ciljeva još brže nego što smo planirali. Ovom prilikom želim da pozovem sve navijače Crvene zvezde i ostalih klubova da se priključe akciji, jer ništa ne gube, a mogu mnogo da nam pomognu.“ rekao je Martinov.\nNa terenu Omladinske škole postavljene su kutije gde zainteresovani mogu donirati čepove, a u budućnosti će i pre svake utakmice na ulazu biti smeštene kutije kako bi se što više navijača priključilo akciji.


Lavrov u odbrani RT-a i Sputnjika: Ne preporučujemo vam princip „oko za oko“ - Sputnjik Srbija\n20:22 21 Septembar 2019\nLavrov u odbrani RT-a i Sputnjika: Ne preporučujemo vam princip „oko za oko“\n12:14 19.02.2019 (osveženo 12:23 19.02.2019) Preuzmite kraći link\nMinistar spoljnih poslova Rusije Sergej Lavrov prokomentarisao je blokiranje projekta „In the Now“ od strane administracije društvene mreže Fejsbuk.\n„Smatram da je ovo još jedan primer pritiska na ruske medije, na slobodu govora. To je za žaljenje. Razgovarali smo o ovoj situaciji, na šta sam skrenuo pažnju svom kolegi (predsedniku OEBS-a Miroslavu Lajčaku) tokom pregovora, naveo sam i druge primere kada su RT i Sputnjik izloženi otvorenoj diskriminaciji. Konkretno, nije im dozvoljen pristup čitavom nizu zvaničnih događaja u Francuskoj“, izjavio je Lavrov.\n© Foto: RT\nFejsbuk na Si-En-Enove pritužbe blokirao naloge RT-a (video)\nOn je napomenuo da je britanski medijski regulator „Ofkom“ takođe izrazio pretenzije na račun aktivnosti televizije RT.\n„Da budem iskren, kategorički sam protiv ograničavanja medijskih aktivnosti. Čini mi se da je činjenica da to još uvek ne radimo, dokaz ne samo naše izdržljivosti, nego i snage. Mi smo otvoreno društvo, kod nas rade ukrajinski novinari, i to novinari koji prilično agresivno opisuju događaje u Rusiji, u rusko-ukrajinskim odnosima i odnosima Rusije i Zapada“, istakao je ministar.\nLavrov je dodao da ne bi preporučio institucijama koje donose odluke da reaguju po principu „oko za oko“.\n„Bolje je da se skoncentrišemo na očuvanje komfornih radnih uslova za strane novinare u Rusiji tokom najoštrije borbe za prava naših novinara u inostranstvu koristeći sve institucije koje su dužne da osiguraju slobodu novinara, slobodu njihove profesionalne aktivnosti, slobodu pristupa informacijama, uključujući, naravno, OEBS, gde specijalno za to postoji cela institucija“, rekao je ministar spoljnih poslova Rusije.\nPodsetimo, Fejsbuk je blokirao četiri popularna korisnička naloga zbog njihove „povezanosti“ sa Rusijom. Reč je o projektu „In the Now“, koji vodi Anisa Navej, kao i o stranicama Soapbox, Waste-Ed i Backthen. To se desilo nakon reportaže Si-En-En-a o tome da su projekti, čiji su video-snimci imali preko dve milijarde pregleda, „stvoreni od ruskog novca“.\nMinistarstvo spoljnih poslova Rusije pozvalo je OEBS da reaguju na situaciju. Šef odbora Saveta Federacije za ustavno zakonodavstvo Andrej Klišas izjavio je da je projekat „In the Now“ Fejsbuk blokirao pod pritiskom američkih vlasti.


Compliance – preduslov korektnog i poštenog poslovanja - Bizlife.rs\nKo će KAŽNJAVATI za nenošenje maski?\nMenadžer koji se vratio iz Srbije IZAZVAO novo ŽARIŠTE u Italiji?\n“Nema HOĆU – NEĆU, nosićemo maske DO PROLEĆA”\n“Ako nas KORONA ovako muči…”: Vučić najavio pravljenje NOVE BOLNICE\nIzdašna podrška za OPORAVAK Španije\nCompliance – preduslov korektnog i poštenog poslovanja\n12:28 Beograd, 13.11.2019.\nPiše: Jelena Danilović, menadžerka za usaglašenost poslovanja u kompaniji „Hemofarm”\nUkoliko radite u oblasti bankarstva, osiguranja ili u farmaceutskoj industriji, vrlo verovatno ste upoznati sa značenjem engleske reči compliance, koja se u srpskoj poslovnoj praksi često koristi upravo u ovom, izvornom obliku. U tom slučaju, takođe, znate i da se najozbiljnije odluke u kompaniji, po pravilu, ne mogu doneti bez učešća ljudi koji se bave ovim aspektom poslovanja. Međutim, za razliku od ovih visoko regulisanih oblasti, za veliki broj privrednih subjekata pitanje: „Šta compliance uopšte znači?” ‒ sasvim je legitimno.\nDakle, šta je to compliance?\nOva reč se obično prevodi kao usklađenost poslovanja sa propisima i procedurama, eksternim i internim, čime se pomaže kompaniji da u tržišnoj utakmici posluje zakonito, korektno i pošteno. Fokus je na oblastima poput sprečavanja korupcije i pranja novca, zaštiti poverljivih informacija i podataka o ličnosti, sprečavanju sukoba interesa, zaštiti konkurencije, kontroli tokova robe ili usluga do krajnjih potrošača, kao i kontroli izvoza.\nZavisno od konkretne industrije i kompanije, ova funkcija može obuhvatiti i posvećenost drugim temama, kao što su sprečavanje mobinga, zaštita životne sredine i slično. Ipak, krug bazičnih tema uvek je manje-više isti i uvek podvlači posvećenost kompanije sprečavanju zloupotreba u poslovanju, nezakonitog i neetičkog ponašanja zaposlenih i same kompanije.\nŠta tačno radi compliance menadžer?\nZadatak osobe koja se bavi usaglašenošću poslovanja nije samo kontrola poštovanja važećih zakona koji regulišu navedene oblasti, već i briga o reputaciji kompanije i postavljanje standarda integriteta u poslovanju. U praksi, to obuhvata veliki broj najrazličitijih aktivnosti usmerenih na prevenciju problematičnih ponašanja, otkrivanje potencijalnih rizika i adekvatno reagovanje na takve situacije, što uključuje i postojanje efikasnog sistema internih sankcija.\nJedan od posebno značajnih aspekata rada jeste aktivna komunikacija sa zaposlenima, kako radi prevencije, tako i radi otkrivanja potencijalnih rizika. Da bi dala efekte u praksi, ta komunikacija treba da bude kontinuirana, prilagođena konkretnoj grupi zaposlenih i temi koju plasirate. Što više sa kolegama pričate o usklađenosti poslovanja, to više utičete na razvoj njihove svesti o značaju ove oblasti, podizanje stepena lične odgovornosti i efikasniju primenu standarda u svakodnevnom radu.\nPo čemu se ova poslovna funkcija razlikuje od drugih, često srodnih funkcija?\nOva funkcija se u praksi često dovodi u vezu sa pravnom službom, internom revizijom, korporativnom bezbednošću ili funkcijom upravljanja rizikom (gde ona postoji), pošto se u svim ovim oblastima na određeni način radi identifikacija i kontrola rizika. Ono što compliance odvaja od drugih oblasti jeste upravo usmerenost na preventivne aktivnosti ‒ kroz postavljanje internih pravila, praćenje svakodnevnih procesa rada i kontinuirano usavršavanje i edukaciju zaposlenih.\nŠta treba da uradimo da bismo imali usklađeno poslovanje?\nKompanije preduzimaju čitavu lepezu aktivnosti radi bolje kontrole procesa i podizanja svesti zaposlenih o potrebi usklađenog poslovanja. Ako bismo morali da odredimo nužni minimum, izdvojili bismo sledeće:\nimenovanje osobe ili tima koji se bavi usklađenošću poslovanja;\nrazvoj internih pravila i procedura, jer kada zaposleni znaju šta se od njih očekuje, tada mogu da štite i sebe i kompaniju;\norganizovanje obuka i radionica za zaposlene, koje se pokazalo mnogo korisnijim u procesu upoznavanja sa „pravilima igre” nego čitanje pravnih akata, koje je često suvoparno i zamarajuće;\npodrška menadžmenta, jer usklađenost poslovanja često zahteva donošenje nepopularnih odluka ili prekid određene prakse, za šta je podrška rukovodstva nužna.\nNaravno, na kompaniji je da bude inovativna i da dalje razvija neke svoje specifične načine rada kako bi ova funkcija u što većoj meri zaživela u praksi. Na primer, nama, u „Hemofarmu”, kao odličan potez, pokazalo se uvođenje posebnog softvera koji osigurava da nijedan ugovor ne može biti zaključen bez evaluacije i validacije pravnog sektora i drugih relevantnih sektora – što je, uzevši u obzir veliki broj najrazličitijih ugovora koje „Hemofarm” zaključuje, izuzetno bitno za usklađenost poslovanja.\nposlovanje hemofarm complience


Kraj drame u centru Beograda: Devojka koja je pokušala da ubije članove porodice izvedena iz stana - 27.05.2021, Sputnik Srbija\nKraj drame u centru Beograda: Devojka koja je pokušala da ubije članove porodice izvedena iz stana\nJeziva drama odvijala se danas u Molerovoj ulici u centru Beograda. Kako prenose mediji devojka je pokušala u porodičnom stanu nožem da ubije majku, oca i... 27.05.2021, Sputnik Srbija\nKako su ispričali članovi porodice, devojka je depresivna i nije se lečila i oko 10 sati je nožem nasrnula na svoje najbliže.Posle nekoliko sati pregovora, policija i zdravstvene ekipe odvele su devojku u zdravstvenu ustanovu.\nvesti, beograd, pokušaj ubistva\nJeziva drama odvijala se danas u Molerovoj ulici u centru Beograda. Kako prenose mediji devojka je pokušala u porodičnom stanu nožem da ubije majku, oca i tetku, a posle nekoliko sati drame, ona je izvedena iz stana.\nKako su ispričali članovi porodice, devojka je depresivna i nije se lečila i oko 10 sati je nožem nasrnula na svoje najbliže.\nPolicija je uspela da spase dve žene i muškarca kroz prozor stana i odvede ih na sigurno.\nPosle nekoliko sati pregovora, policija i zdravstvene ekipe odvele su devojku u zdravstvenu ustanovu.


MEI - Aktuelnosti - J. Joksimović: Lobiram za klastere, verujem da će se potvrditi ustavne promene\n„Mislim da smo zaslužili dva klastera. Intenzivno tražim i lobiram za oba, ali i jedan, posebno klaster četiri, koji je važan kao zelena agenda i održiva povezanost, otvara mogućnost velikim investicijama“, rekla je ministar i naglasila i da očekuje da će građani na referendumu 16. januara glasati za potvrđivanje akta o promeni Ustava.\n„Uspeli smo sve to ubrzavajući reforme“, rekla je i navela da je jedna od najvažnijih aktivnosti u odnosu na koje je napredak i najviše meren upravo reforma pravosuđa.\nPodsetila je da je sve što je dovelo do preporuka za otvaranje klastera urađeno u toku dve najteže godine za čovečanstvo i da na toj činjenici insistira.\n„Nije isto sprovesti i prihvatiti novu metodologiju, reorganizovati se, uključiti se na najvišem nivou, pripremiti kompleksne i zahtevne ustavne reforme, sačuvati ekonomsku stabilnost, pokazati solidarnost, otpornost, obezbediti najbolju zdravstvenu zaštitu, vakcine ... u situaciji koja nije regularna“, naglasila je.\nPrema njenim rečima, učiniti korak napred u takvoj situaciji utoliko više pokazuje spremnost, rešenost i fleksibilnost, funkcionalnost i maksimalnu posvećenost Srbije reformama i održivom napretku našeg društva.\nDodala je da je preporuka za otvaranje klastera tri ili četiri, između ostalog, na neki način zasnovana na onome što se videlo da Srbija radi poslednjih godinu dve.\nU Klasteru 1 je Poglavlje 23 - vladavina prava, pravosuđe, borba protiv korupcije, organizovanog kriminala, manjinska prava, medijske slobode, rekla je ministar i podsetila je da je sprovedena ozbiljna inkluzivna i transparentna priprema za promenu Ustava u delu koji se odnosi na izbor sudija, tužilaca, zamenika tužilaca, predsednika sudova.\nCilj reforme je, kako je dodala, da se spreči politički uticaj na sudije, da bi se jačala efikasnost, nezavisnost i pre svega nezavisna uloga treće grane - sudske vlasti koja omogućava pravičan pristup pravdi, efikasnu pravdu i pravosudni sistem, što, između ostalog, daje opštu pravnu sigurnost.\nIzrazila uverenje da će građani razumeti sve to i u velikom broju podržati akt o potvrđivanju ustavnih amandmana, nakon čega će se krenuti u donošenje novih zakona koji treba da implementiraju nove ustavne odredbe.\nTo je, kako je naglasila velika i važna stvar prvo za građane, pa za proces evrointegracija.\n„Očekujemo da Srbija na međuvladinoj konferenciji polovinom decembra otvori bar još jedan klaster - četiri - zelena agenda ili tri - inkluzivni rast i kompetitivnost“, rekla je ona.\nJoksimović je povodom odlaska nemačke kancelarke Angele Merkel rekla da je naša obaveza da joj zahvalimo za sve učinjeno za zapadni Balkan, vezano za naš evropski put.\nPodsetila je da je Merkelova istorijska ličnost ne samo za Evropu, već i za Balkan i naglasila da smo imali njenu iskrenu podršku za sve probleme.\nDodala je da je nemačka kancelarka imala i senzibilitet za to koliko je region kompleksan, koliko su krhki odnosi.


Ekonomska kriza prioritet tokom predsedavanja\nBrisel, arhivska fotografija\nPolitički duboko podeljena i s vladom u ostavci, Belgija preuzima šestomesečno predsedavanje Evropskoj uniji, koja je se takođe suočava s problemima zbog ekonomske krize.\nBelgijski zvaničnici su uoči 1. jula, dana kada ta država preuzima od Španije rotirajuće predsedništvo EU, uveravali da kriza u zemlji ne bi trebalo da ima ozbiljnijeg uticaja na sposobnost ove države da u narednih šest meseci predvodi Uniju.\nNova vlada Belgije, posle izbora održanih 13. juna na kojim su pobedili flamanski separatisti, mogla bi da bude formirana najranije u oktobru, a do tada će državom upravljati premijer u ostavci Iv Leterm.\nBelgijsko predsedavanje, kako je najavio Leterm, imaće pet osnovnih prioriteta, među kojima su najvažniji učvršćivanje evropskih institucija u skladu s Lisabonskim sporazumom i strategija za izlazak iz ekonomske krize.\nBelgijsko predsedavanje imaće pet osnovnih prioriteta, među kojima su najvažniji učvršćivanje evropskih institucija u skladu s Lisabonskim sporazumom i strategija za izlazak iz ekonomske krize.\nStav Belgije je da se mora iskoristit imogućnost za proširenje koja postoji u ovom trenutku i da se svim državama koje teže članstvu mora obezbediti sigurna evropska budućnost, ali da se pridruživanje mora obaviti na osnovu istinskog napretka koji ostvaruju te zemlje.\nPredstavljajući program predsedavanja, Leterm je naveo da Belgija namerava da "ograniči svoju ulogu" i da veći prostor da predsedniku Saveta EU Hermanu van Rompeju i visokoj predstavnici za spoljnu politiku i bezbednost Ketrin Ešton.\nNa ekonomskom planu, Belgija želi da pospeši privredni rast pomoću paketa mera koji bi povećao nadzor nad finansijskim tržištima, pospešio razvoj ekoloških poslova, inovaciju i tranziciju ka ekološkoj privredi.\nMeđu prioritetima Belgije u narednim biće, kako je navedeno, i problematika u vezi sa klimatskim promena i zaštiti životne okoline u okviru koje će se raditi na uspostavljanju "ekološki čiste privrede, pripremama za konferenciju o klimatskim promenama UN i prilagođavanju poreske politike kako bi se ona uskladila sa ostalim ciljevima Unije po pitanju zapošljavanja, energije, saobraćaja i smanjenja ispuštanja štetnih gasova".


Proradio "Konstantin": Er Srbija ponovo leti iz Niša - Biznis Telegraf.rs\n16/06/20 | 10:24 ≫ 11:45\nEr Srbija je danas u 08.20 sati letom JU 1336 na relaciji Niš - Frankfurt (Han), ponovo uspostavila avio-saobraćaj sa Aerodroma Konstantin Veliki.\nOčekivano je da se let iz Frankfurta vrati u 13.35 časova, dok je let JU 1356 ka Nirnbergu planiran za 14.20, sa povratkom na niški aerodrom u 18.50 časova, saopštio je avio prevoznik.\n- Veoma smo zadovoljni što obnavljamo letove iz Niša koji su od izuzetnog značaja za povezanost ovog dela Srbije. Pored letova do Frankfurta (Han) i Nirnberga koji su počeli danas, kao što je i predviđeno, Er Srbija planira da sa Aerodroma Konstantin Veliki od 30. juna počne da leti do još tri destinacije - izjavio je Dankan Nejsmit, generalni direktor Er Srbije.\nObnova letova do većeg broja destinacija\n- Veoma smo zadovoljni što obnavljamo tako veliki broj destinacija i na taj način dajemo važan doprinos oporavku avio-saobraćaja u regionu. Raduje nas što smo u mogućnosti da, nakon veoma izazovnog perioda, predvodimo obnovu jedne od grana privrede koja je najteže pogođena pandemijom korona virusa. Počeli smo da letimo među prvima u ovom delu sveta, postepeno povećavamo nedeljni broj letova i nastavljamo da prilagođavamo red letenja daljem razvoju situacije - izjavio je Dankan Nejsmit, generalni direktor Er Srbije.


NovaEnergija.net » United Grupa investira 100 miliona evra u lokalni sadrzaj United Grupa investira 100 miliona evra u lokalni sadrzaj – NovaEnergija.net\nUnited Grupa (SBB, Telemach, United Media), vodeca telekomunikaciona i medijska platforma u jugoistocnoj Evropi, najavila je investicije od 100 miliona evra u produkciju lokalnog sadrzaja, kao podrsku domacim talentima i profesionalcima.\n2017. godina bila je prekretnica, sa produkcijom preko 30% sadrzaja koji se emituje na kanalima United Grupe, sto predstavlja znacajnu podrsku kreativnim timovima u regionu.\nDragan Solak, osnivac i predsednik upravnog odbora United Grupe, izjavio je: „U eri globalnih igraca na medijskoj sceni, kao sto je Netflix, lokalna publika i dalje ceni emisije i filmove koji oslikavaju njihov zivot i iskustva. Plan United Grupe da investira 100 miliona evra u lokalni sadrzaj pokazuje veru u mrezu lokalnih talenata, kao sto su producenti, glumci i muzicari. Sa uzbudjenjem ocekujemo da vidimo sta region jos ima da ponudi.”\nPlanovi za dalje investicije u sadrzaj ukljucuju ugovaranje novih scenarija, serija i druge lokalne produkcije. Druga sezona popularne kriminalisticke drame “Senke nad Balkanom” u reziji Dragana Bjelogrlica bice snimljena kao deo planirane investicije.\nReziser i scenarista Dragan Bjelogrlic rekao je da: „Ovakvim investicijama United Grupa pokazuje veru u lokalne produkcije, dramski program i domace talente, sto je veoma znacajno. U vremenu kada se menjaju tehnologije, ali i nacin na koji konzumiramo sadrzaj, kada gledaoci mogu da biraju kada i sta gledaju, kanali kao sto je TOP kanal predstavljaju revoluciju u emitovanju programa u regionu.“\nU toku prosle godine, United Grupa producirala je sadrzaj koji ukljucuje popularne drame, sou programe za talente i decje programe, kao sto su Ubice mog oca, Zvezde Granda, Prakticna zena, crtani film Pilici, Kefalica i drugi.\nOvaj originalni sadrzaj dopunjuje najbolji globalni sadrzaj koji je korisnicima takodje dostupan, kao sto je sport sa ligama i glavnim sportskim takmicenjima koji se prikazuju na SK kanalima medju kojima su Premijer liga, Primera, NBA i Formula 1, zatim filmovi i televizijske serije. Kroz svoje United Media kanale United Grupa se nalazi u samom vrhu po gledanosti kablovskih kanala u Srbiji, Hrvatskoj i Bosni i Hercegovini u 2017. godini.\nUnited Grupa investira 100 miliona evra u lokalni sadrzaj was last modified: July 20th, 2018 by Jelena Jovičić\ninvesticijalokalni sadržajunited grupaunited media\nUz AMS Osiguranje putujte potpuno rasterećeni


Medicina, 07 januar 2013\nponedeljak 7 januar 2013\nCentar za ulepšavanje obolelih od raka\nŠminkanje i nameštanje frizure mogu da izgledaju nevažni, ali, kažu stručnjaci, te stvari mogu da imaju pozitivan uticaj na pacijente.\nMedicinske tetovaže sve popularnije\nBrojni ljudi, posebno mlađi, smatraju da su tetovaže kreativan i umetnički način da izraze sebe i svoja osećanja. Kako izveštava novinarka Glasa Amerike Faiza Elmasri, takozvane medicinske tetovaže su međutim sve popularnije.\ndecembar 23, 2012\nZa pojedine ljude tetovaže spasavaju život, kada se koriste da predstave lične medicinske informacije\ndecembar 16, 2012\nVakcinom protiv velikog kašlja\nVeliki kašalj je jedan od vodećih uzroka nepotrebnih smrtnih slučajeva dece i beba širom sveta.\n"Otac vremena" i krvni pritisak\nIstraživač Franc Halberg tvrdi da praćenje krvnog pritiska tokom samo nedelju dana može da pruži važne naznake o svačijem zdravlju.\ndecembar 02, 2012\nNova pravila za lečenje astme?\nGlobalna pravila za lečenje astme mogla bi da budu promenjena zahvaljujući rezultatima studije koju je predvodio jedan istraživač sa univerziteta Teksasa.\nSporna studija o hrani\nStudija u kojoj se tvrdi da je genetski modofikovani kukuruz izazvao tumore kod pacova, pokrenula je lavinu kritika od strane naučnika širom sveta\noktobar 30, 2012\nKompjutersko istraživanje raka dojke\nRak dojke jedan je od najtežih oblika te bolesti koji pogađa mnoge žene. U Sjedinjenim Državama ta bolest posebno pogađa Afroamerikanke. Naučnici stoga intenzivno tragaju za boljim mogućnostima izlečenja. Đorđe Putić razgovarao je sa američkim profesorom srpskog porekla, Dejvidom Pokrajcem, sa Univerziteta države Delaver, koji je razradio nov metod ispitivanja delotvornosti zračenja raka dojke.\nDobrobiti operacije smanjivanja želuca\nSkoro 80 odsto pacijenata koji su podvrgnuti gastričkoj bajpas operaciji bilo je u stanju da održi značajan stepen gubitka težine, navodi se u novoj studiji\nTerapija umetnošću pomaže deci oboleloj od raka\nDijagnoza raka može da bude porazna, posebno kada je pacijent dete. Ali terapija umetnošću može da ublaži situaciju.\nSpecijalne apoteke pod lupom\nPojava gljivičnog meningitisa ponovo je skrenula pažnju na povećanu ulogu takvih apoteka u SAD i drugim zemljama i pokrenula pozive za strožiju regulaciju


JOB4U predstavlja: Humanity in Action Bosna i Hercegovina – JOB4U\nKljučna aktivnost Humanity in Action su jednomjesečni interdisciplinarni ljetni programi koji se organizuju svake godine u pet evropskih gradova i dva grada u SAD. Intenzivni i zahtjevni HIA ljetni programi povezuju studente iz raznih zemalja i uključuju ih u dnevna predavanja i diskusije sa renomiranim univerzitetskim profesorima, novinarima, političarima i aktivistima, kao i organizovane posjete vladinim i nevladinim organizacijama.\nKroz ljetne programe, učesnici proučavaju historiju diskriminacije i otpora, zagovaranje ljudskih prava, kao i primjere problema koji pogađaju različite manjinske grupe. Kroz HIA programe je do sada prošlo preko 1600 studenata i mladih profesionalaca.\nOd 2005. godine, HIA programe pohađalo je preko 90 učesnika iz BiH, a HIA BiH već šest godina uz podršku National Endowment for Democracy organizuje i edukativni program “Poticanje demokratskih vrijednosti i aktivnog građanstva među mladima”.\nPosjetite JOB4U sajam 12/12/2017 godine i upoznajte se sa Humanity in Action Bosna i Hercegovina.


srijeda, 05 april 2017 16:15\nOd petka, 7. aprila, na granicama EU primjenjuju se nova šengenska pravila kontrole putnika, zbog zaštite EU od terorizma. Sem građana trećih zemalja, i građani EU biće detaljno provjeravani na granici, što će izazvati dodatna čekanja i gužve.\nU dosadašnjoj praksi, naime, bilo je dovoljno da službenici granične policije obave osnovnu kontrolu putnika jednostavnom provjerom putnih dokumenata građana EU.\nIpak, sada će se dokumenta provjeravati u Šengenskom sistemu informacija (SIS), Interpolovoj bazi podataka ukradenih i izgubljenih putnih dokumenata, te državnoj bazi podataka za ukradene, zloupotrebljene, izgubljene i oštećene putne dokumente.\nSlužbenici granične policije Slovenije će, na primjer, detaljno provjeravati putne dokumente svih osoba pomoću specijalnih čitača, dokument po dokument, na svakom graničnom prelazu, prenosi RTS.\nTa uredba o sistemskim provjerama ne predviđa bilo kakve izuzetke.\nTreba da provjere i da li su njihova putna dokumenta (lične karte, pasoši) važeća, kao i da provjere informacije o stanju na graničnim prelazima prije polaska na putovanje, zatim da izaberu granične prelaze sa manjom frekvencijom saobraćaja ili da kreću na putovanje u dijelovima dana i sedmice kada su gužve uobičajeno manje.\nPutnicima se savjetuje da izbegavaju putovanja tokom vikenda, osim ukoliko je rezervisan takav aranžman koji počinje i završava se u danima vikenda, te da budu strpljivi i slijede uputstva policijskih službenika na graničnim prelazima i unutar zemlje.\nTe sistematske provjere su uvedene radi sprečavanja bilo kakvih pretnji po unutrašnju sigurnost i javni red država članica Evropske unije.\nPodsjeća se i da je u EU zabranjeno unositi meso, pa ni u sendvičima, i mliječne proizvode, dok su vođe, povrće, slatkiši, hrana za bebe i kućne ljubimce dopušteni, ali u ograničenim količinama.


Za samo pet dana, već je urađeno stotinak intervencija, a plan je da do Nove godine „progleda“ najmanje 400 ljudi. Poslednja nabavka veštačkih sočiva, ocenjuju u upravi Očne klinike, doprineće da budu oboreni svi dosadašnji rekordi, tako da se očekuje da do jula iduće godine, budu operisani svi koji trenutno čekaju na intervenciju.\n- Dobrom saradnjom sa nadležnima, uspeli smo da pribavimo 1.025 sočiva, od kojih je kontigent od njih 400 već stigao, tako da uveliko operišemo ljude, i cilj nam je da na svaki mogući način sprečimo „veštačko“ stvaranje lista čekanja i odlazak pacijenata u privatne klinike. Nakon revidiranja prethodne liste došli smo do upola manjeg broja onih koji su na spisku, tako da će oko 1.200 ljudi koji sada čeka, biti operisano do sredine jula naredne godine, kada je i poslednji datum zakazivanja, te se nadamo da taj spisak više neće ni postojati - izjavila je v. d. direktorka Klinike dr Maja Petrović.\nDnevno se obavi oko dvadeset operacija na koje se nekada se čekalo i po dvadeset meseci. Liste prioriteta se prave na osnovu nekoliko kriterijuma, te svakako prednost imaju ljudi koji spadaju u hitne slučajeve i pored katarkte boluju i od drugih bolesti ili imaju oboljenje na oba oka.\nOčni hirurzi navode i da im u pacijente „prvog reda“ za intervenciju spadaju i radno sposobni ljudi i da je prosečno vreme čekanja za njih, sada najviše tri meseca.\n- Mnogi su izbrisani sa liste u međuvremenu, jer su operisani na nekoj od privatnih klinika, neki su nažalost i preminuli, a ono što je najnteresantnije, kod mnogih ne postoje indikacije za operaciju katarakte- navodi dr Petrović.\nOna dodaje da je to značajno, jer se upražnjena mesta popunjavaju novopridošlim pacijentima.\nPodaci pokazuju da su i mnogi novi pacijenti vremenom stavljeni na listu i da, kako tvrde na Očnoj klinici niko neće biti prolongiran u smislu pomeranja datuma.\nRukovodstvo Kliničkog centra i Očne klinike uveliko pregovara sa donatorima i o nabavci dva nova biomikroskopa, što bi u budoćnosti značilo i otvaranje još jedne ambulante, a uskoro bi Klinika trebalo da bude opremljena i najsavremnijim aparatom za kataraktu vitreoretinalnu hirirgiju, koji u ovom trenutku ne poseduje nijedna državna klinika u zemlji.\nPromena rukovodećeg kadra dala rezultat\nI prvi čovek Kliničkog centra u Nišu, potvrđuje da čine sve da spreče eventualna „nagovaranja“ pacijenata u privatne klinike i da konačno reše dugogodišnji problem korupcije u tom delu usluga.\n- Mislim da smo na pravom putu, i da se promena rukovodećeg kadra pokazala kao odlična, a sada smo i radi unapređenja dinamike i potpune transparentnosti napravili i rotacije, te sam siguran da ćemo svi zajedno kao tim biti potpuno na usluzi svim pacijentima koji se leče kod nas, istakao je prof. dr Zoran Radovanović, generalni direktor niškog Kliničkog centra.\nOperisano 150 dece obolelih od strabizma\nU toku godine je operisano i preko 150 dece koja su bolovala strabizma, tako da je dugogodišnji problem čekanja na ovu intervenciju prevaziđen, a pre mesec dana je porpavljen i izuzetno bitan OCT skener, koji nije radio duže vremena unazad.


JCI Novi Sad – Open Day – JCI Serbia\nBy JCI Novi Sad\t17/09/2019 August 30th, 2020 No Comments\nI ove jeseni JCI Novi Sad otvara svoja vrata za nove članove. Ukoliko želiš da učiš i razvijaš svoje veštine zajedno sa preko 250.000 mladih ljudi, u preko 115 zemalja sveta, koji su posvećenih stvaranju pozitivnih promena JCI Novi Sad je pravo mesto za tebe!\nČlanstvo je otvoreno za sve aktivne građane između 18 i 40 godina koji žele da se razvijaju na ličnom i profesionalnom planu, napreduju u karijeri a ujedno da putem različitih projekata doprinose svojoj zajednici. Naše članstvo je raznoliko, ali sve nas veže činjenica da udruženi stvaramo i okupljamo lidere iz različitih sfera društvenog života i zajedno kreiramo pozitivne promene u svom okruženju.\nDa bi se prijavio potrebno je da popuniš formular, pošalješ na svoj CV na novisad@rs.jci.cc i dođeš na Open day 01.10.2019. u Poslovnom inkubatoru gde ćeš biti u prilici da se bolje upoznaš sa nama, te se unapred radujemo našem skorom susretu!\nPrevious PostOdržan Open Day\nNext PostSvetski dan čišćenja – 21. septembar


Svetski dan nauke za mir i razvoj - ELEMENTARIJUM\nFoto: Unsplash / Ousa Chea\nSvetski dan nauke je datum koji je predložen na Svetskoj naučnoj konferenciji u Budimpešti 1999, sa ciljem da se skrene pažnja na potrebu za novom vezom između nauke i društva. UNESKO je ustanovio Svetski dan nauke za mir i razvoj, koji je prvi put obeležen 10. novembra 2002. godine. Na proslavi su učestvovali različiti partneri, poput vladinih, međuvladinih i nevladinih organizacija, nacionalnih komisija UNESKO-a, naučnih i istraživačkih institucija, strukovnih udruženja, medija i škola.\nSmatralo se da je to prilika da se svake godine iznova potvrdi posvećenost postizanju ciljeva proklamovanih u Deklaraciji o nauci i upotrebi naučnog znanja i da se isprate preporuke iz Naučne agende: Okvir za akciju.\nUstanovljenje Svetskog dana nauke za mir i razvoj pomogao je da se pokrenu mnogi konkretni projekti i programi za finansiranja nauke širom sveta. Takođe, to je dodatno podstaklo saradnju između naučnika koji žive u regionima u kojima bukte sukobi – jedan od primera je stvaranje Izraelsko-palestinske naučne organizacije (IPSO), koju podržava UNESKO.\nIdeja Svetskog dana nauke za mir i razvoj jeste da istakne značaj uloge nauke i naučnika u stvaranju održivih društava, kao i o neophodnosti da se građani više uključe u naučne procese i više informišu o naučnim istraživanjima.


Za Za Gabor odbila novu operaciju i napustila bolnicu – Nadlanu.com\nZa Za Gabor odbila novu operaciju i napustila bolnicu\nLOS ANĐELES, 17. avgusta 2010. (Beta-AFP) – Američka glumica Za Za Gabor, hospitalizovana zbog komplikacija posle operacije zamene kuka, odbila je da bude podvrgnuta još jednom hirurškom zahvatu i vratila se u ponedeljak kući u Los Anđelesu.\nNjen agent Džon Blanšet izjavio je da su lekari hteli da joj operišu jetru, ali da je ona odbila i insistirala da se vrati kući.\n“Htela da je bude kod kuće. Bila je umorna od svega i ceo dan u nedelju tražila je da se vrati kući”, izjavio je agent glumičine ćerke Frančeske Hilton. Za Za Gabor, koja ima 93 godine, u nedelju je zatražila i da joj dovedu sveštenika da joj da poslednju pričest.


Realizacija Finalne koordinacijske konferencije (MPC) za vježbu „COVID-19“\nU skladu sa Planom obuke komandi i jedinica Oružanih snaga BiH u 2020.godini, 03. septembra 2020. godine u kasarni „Kozara“ u Banja Luci realizovana je Finalna koordinacijska konferencija (FKK) za vježbu „COVID-19“.\nKonferencijom je rukovodio zamjenik komandanta OK OS BiH za operacije brigadni general Kenan Dautović. Pomenutoj konferenciji koja je zbog epidemiološke situacije uzrokovana COVID-19 realizovana putem video konferencijskog servisa (VTS), prisustvovali su predstavnici ZŠ OS BiH, OK, KOiD i KP OS BiH, predstavnici svih komandi i jedinica OS BiH koje će učestvovati ili su u neposrednoj podršci u realizaciji vježbe, te predstavnici civilnih institucija i komplementarnih službi u BiH (MUP FBiH, MUP RS, FUCZ i CZ Grada Banja Luka).\nKonferencija je realizovana sa cilјem da se analiziraju i potvrde rezultati, produkti kao i zaklјučci sa Glavne planske konferencije (GPK), te definišu obaveze i razmjene odgovarajuće informacije potrebne za realizaciju vježbe „COVID-19“.\nPoslije uvodnog obraćanja zamjenika komandanta OK OS BiH za operacije brigadnog generala Kenana Dautovića, komandant 6.pbr te ujedno i komandant glavnih snaga za obučavanje brigadir Radovan Jović u svom obraćanju se osvrnuo na cilјeve i zadatke vježbe ali i na očekivane produkte. Upoznao je prisutne sa realizovanim aktivnostima u periodu između dvije konferencije, te naglasio izazov koji sa sobom nosi epidemija COVID-19.\nBrigadni general Kenan Dautović ocijenio da je ova konferencija uklјučujući i produkte rada realizovana veoma uspješno te naglasio da će u narednom periodu uslijediti zaklјučci sa ove konferencije, kako bi svi učesnici u vježbi uspješno realizovali sve neophodne zadatke do početka vježbe.


Radončić najavljuje tužbu protiv Izetbegovića\nFahrudin Radončić i Bakir Izetbegovic u oktobru 2015. potpisali su sporazum o saradnji SBB i SDA\nLider Saveza za bolju budućnost (SBB) Fahrudin Radončić izjavio je da ne vidi drugi način, nego da tužbom sudu zaustavi predsjednika Stranke demokratske akcije (SDA) Bakira Izetbegovića da "truje javnost neistinama" da se protiv njega vodi postupak na Kosovu.\nRadončić je, gostujući u emisiji "Intervju 20" koja će biti emitovana večeras na Radio-televiziji BiH, rekao da će SDA, isto onako kako je 2014. projektovala njegovu umiješanost u slučaj "Keljmendi", i sada probati da ga istom pričom onemogući da se 2018. kandiduje za člana Predsjedništva BiH.\n"Zbog svega što se događalo u vezi sa sudskim procesom u Prištini i nakon odluke Komisije EU, imam sve elemente da krivično tužim ne samo tužioca Dubravka Čamparu, već i člana Predsjedništva BiH Bakira Izetbegovića", kaže Radončić.\nLider SBB tvrdi da Čampara i Izetbegović nisu poštovali odluke suda iz Prištine da ga ne smiju pominjati onako kako je prije nekoliko dana u jednom medijskom istupu učinio predsjednik SDA rekavši da Radončića "opterećuje proces u Prištini".\nRadončić i Izetbegović u novembru su potvrdili da koalicija njihovih stranaka ostaje, bez obzira na optužbe koje su se mogle čuti tokom svjedočenja lidera Saveza za bolju budućnost (SBB) Fahrudina Radončića, na suđenju Naseru Keljmendiju pred Osnovnim sudom u Prištini, gdje je izjavio da je za ubistvo Ramiza Delalića Ćele apsolutno odgovorna "bošnjačka državna mafija".


Pelegrini: Ni lekari ne mogu da utvrde šta se dešava sa Nastasićem - Fudbal, Evropske lige\nHotSport»Fudbal»Evropske lige»Pelegrini: Ni lekari ne mogu da utvrde šta se dešava sa Nastasićem\nTrener Mančester Sitija, Manuel Pelegrini, izjavio je da je veoma zabrinut zbog misteriozne povrede srpskog reprezentativca, Matije Nastasića, i potvrdio da će Aguero propustiti mečeve protiv Fulama i Mančester Junajteda.\n“Nastasić je propustio već osam utakmica i mislim da će odsustvovati još nekoliko sedmica. Zabrinuti smo zbog njegove povrede, jer ni lekari ne mogu tačno da utvrde šta se dešava. Ima bol u kolenu, ali niko ne može da ustanovi gde tačno. Aguero će sigurno propustiti utakmicu sa Fulamom, kao i meč sa Mančester Junajtedom i tek krajem sledeće nedelje počeće da trenira sa ekipom”, rekao je Pelegrini, a prenosi ‘Sportski žurnal’.\nMančester Siti je četvrtoplasirani na tabeli Premijer lige sa 60 bodova, šest manje od prvoplasiranog Čelsija, ali i sa tri utakmice manje.\nTAGOVI: Mančester Siti, Matija Nastasić, manuel pelegrini


Savetovalište za dijabetes radi svakog dana od 10 do 13 sati – TV Kikinda\nSavetovalište za dijabetes radi svakog dana od 10 do 13 sati\nDruštvo za borbu protiv šećerne bolesti Kikinde održalo je 29. redovnu godišnju Skupštinu. Predsednica dr Biljana Marković tom prilikom pozvala je sve sugrađane koji imaju dijabetes da im se pridruže. Prema podacima Zavoda za javno zdravlje, na teritoriji grada ima 6.270 osoba obolelih od ove bolesti.\n-Očekujem da će do 14. novembra izaći Registar dijabetačara što je naložilo Ministarstvo zdravlja tako da ćemo imati tačnije podatke. Savetovalište za dijabetičare pri Domu zdravlja otvoreno je 2014. godine radilo je tri dana nedeljno po dva sata,a od ponedeljka radi svakodnevno od 10 do 13 časova – istakla je dr Biljana Marković, predsednica Društva za borbu protiv šećerne bolesti.\nSvega 40 domova zdravlja u Srbiji imalo je ovakva savetovališta pa je Ministarstvo zdravlja donelo odluku da ona rade svakodnevno jer to zahteva ova bolest. Ovo je bila prilika da okupljeni čuju predavanje dr Zlatije Sadžaković Martinov “Samokontrola kao značaj za kontrolu dijabetesa”.Društvo za borbu protiv šećrene bolesti u ulici Kralja Petra I broj 36 radi petkom od 8 do 10 sati kada je moguće besplatno izmeriti nivo šećera u krvi. To je prilika da se pacijenti edukuju, da im stručno osoblje da savete i da im odgovori na pitanja. Osim u Kikindi rad je jednom mesečno organizovan u Nakovu i Mokrinu.\nDijabetes je hronično oboljenje i spada u poremećaje metabolizma. Ova bolest mora se shvatiti ozbiljno jer je tiha i podmukla i utiče na kompletan organizam. Za ovo nezarazno oboljenje vrlo je važno da se na vreme otkrije.\njun 5, 2019 Aleksandra Djuran\n← Grad pomaže mikro, mala i srednja preduzeća Pretpostavlja se da je do uginuća riba došlo usled nedostatka kiseonika u kanalu →


Slađana Delibašić ulazi u novi rijaliti šou : Crveni tepih\nSlađana Delibašić ulazi u novi rijaliti šou\nPevačica Slađana Delibašić uskoro će postati takmičarka novog rijaliti šoua koji početkom oktobra startuje na televiziji Happy\nJedna od najzgodnijih dama na javnoj sceni nedavno je učestvovala na snimanju novog spota Đoleta i Vesne Đogani za pesmu Gljiva ludara. Slađa je imala zadatak da pokvari venčanje popularnog para, koje je dočarano za potrebe snimanja u jednom studiju.\n- Uskoro ću postati takmičarka jednog interesantnog rijaliti programa, koji će se od početka oktobra emitovati na Happy televiziji. Mogu da otkrijem da je program koncipiran tako da se razlikuje od Farme i Velikog brata. Ukućani će biti u prilici da tri meseca žive u luksuzno opremljenom prostoru koji podseća na najpoznatije svetske hotele. Interesantno je da svaki takmičar ulazi u kuću sa nekom dragom i bliskom osobom, kao što je na primer ćerka ili bivši momak – otkrila je za Story.rs Slađana Delibašić.


Republika / Barela: Stanković je bio moj idol, uvek je bio strastven i posvećen\nBarela: Stanković je bio moj idol, uvek je bio strastven i posvećen\nnedelja, 9. 2. 2020.| 10:26\nVezista Intera Nikolo Barela se prisetio svog idola i sadašnjeg trenera Crvene zveze Dejana Stankovića, čijim se igrama divio još dok je bio mladi fudbaler.\nBarela se prisetio igara nekadašnjeg kapitena reprezentacije Srbije, dok je bio u dresu Intera.\n- Moj idol je oduvek bio Dejan Stanković, zbog načina na koji je igrao. Pored igračkog talenta, na terenu je uvek ostavljao strast i posvećenost. Tako je bilo do poslednjeg trenutka njegove karijere - rekao je Barela.\nMladi vezista za Inter nastupa od jula 2019. godine, je za njegovu pozajmicu izdvojeno 12 miliona evra, a godinu dana kasnije i definitivno otkupljen za 25 miliona. Ove sezone je zabeležio 23 utakmice, postigao tri gola i zabeležio šest asistencija.\nPosle Juvea može da bude ribar: Velikan neće Ronalda jer prestar!\nKiks Lacija, Juventus i Inter trljaju ruke!\nSrećan rođendan Ronaldo: Nekoliko zanimljivosti koje sigurno niste znali o poznatom fudbaleru\nNikolo Barela Dejan Stanković Italija Seria A Fudbal Sport Inter


SKROMNE KAMPANJE: Kandidati dižu kredite pred izbore – Volim Podgoricu\nHome / NASLOVNA / SKROMNE KAMPANJE: Kandidati dižu kredite pred izbore\nSKROMNE KAMPANJE: Kandidati dižu kredite pred izbore\nAdmin 12.03.2018\tNASLOVNA, NOVOSTI, Politika Leave a comment\nVećina političkih partija će morati da podigne kredite kako bi finansirala nastup predsjedničkih kandidata, iako u pojedinim štabovima najavljuju skromnije kampanje. U partijama smatraju da bi na izborni nastup moglo biti potrošeno manje novca nego inače, s obzirom na to da će kandidati za kampanju imati samo mjesec. Iako je krajnji rok za predaju kandidatura 26. mart, potpise podrške Državnoj izbornoj komisiji su predali iz Ujedinjene Crne Gore, čiji je predsjednički kandidat Goran Danilović, najavljuju kampanju bez bilborda i velikih skupova.\n“O detaljima kampanje znaće se više u narednim danima, o čemu ćemo informisati zainteresovanu javnost. Jedno je sigurno – naš kandidat predstavlja najozbiljniju ponudu na predstojećim izborima, poručio je Slijepčević, dok Šimrak tvrdi da će se o kampanji znati više kada se utvrdi kandidatura Vuksanovićeve.\nTagCrna Gora izbori predsjednik\nPrevious ODBILA DA SE UDA ZA NJEGA: ,,Pripremio kese, da me siječe i djelove da stavlja u kese”\nNext SAOBRAČAJNA NESREĆA: Na Zabjelu povrijeđen mladić\nRat kavačkog i škaljarskog klana sve krvaviji: Više od 30 žrtava brutalnih likvidacija eksplozivom, snajperom i aut… https://t.co/fV0O3OLgaI28 minuta ago\nBEOGRAD: Održan još jedan protest "Stop krvavim košuljama" - https://t.co/6f1jvU7IJ2 https://t.co/gMZqrGyvIx41 minuta ago\nHOROR: Otac zaklao troje djece, pa ženi ostavio oproštajno pismo: Uzeo sam ti ono najdraže, niko te više neće zvati… https://t.co/N7qE1mfVhB49 minuta ago\nHOROR: Otac zaklao troje djece, pa ženi ostavio oproštajno pismo: Uzeo sam ti ono najdraže, niko te više neće zvati… https://t.co/mNK4kOnyM449 minuta ago


petak, 26. oktobar 2018. 19:34h\nMediji u Srbiji veoma retko izveštavaju o deci, a kada to čine najčešće su to prilozi sa negativnom konotacijom, sve izraženijim senzacionalizmom, podaci su Centra za profesionalizaciju medija i medijsku pismenost.\nPredstavljanje rezultata istraživanja o predstavljanju dece u medijima Ceprom\nNajnovije istraživanje pod nazivom „Medijska slika dece u Srbiji 2018.“ koje je sproveo Centar za profesionalizaciju medija i medijsku pismenost (CEPROM) došlo je do podatka da se u svakom desetom tekstu u dnevnim novinama krše etički principi i Kodeks novinara Srbije prilikom izveštavanja o deci.\nIstraživanje je sprovedeno u periodu od 20. jula do 1. oktobra ove godine i obuhvatilo je televizije sa nacionalnom frekvencijom (RTS 1, TV Pink, TV Prva, TV O2 i TV Happy), kao i sedam dnevnih novina (Politika, Danas, Večernje novosti, Blic, Kurir, Informer i Srpski telegraf), a rezultati su predstavljeni na štandu dnevnog lista „Danas“ u okviru sajma medija „Media market“.\nIskrivljena medijska slika o deci\nNeuporedivo je veća šansa da dete dospe u medije ako je direktno ili indirektno akter tuče, saobraćajne ili neke druge nesreće ili zlostavljanja, nego ako je postiglo neke zapažene rezultate u školi, na takmičenju ili inicirao pozitivne akcije ili promene u društvu. Mediji na taj način deci šalju izrazito negativnu poruku da su incidenti za medije i društvo bitniji od uspeha. Takvo izveštavanje kao krajnju posledicu ima i negativniju percepciju dece u javnosti, pa se sve češće mogu čuti ocene da su ‘današnja deca nestašnija, problematičnija i gora nego ranije’, što je vrlo diskutabilna ocena i svakako ne doprinosi poboljšanju statusa dece u društvu, objašnjava Nedeljković.\nSenzacionalizam na uštrb sadržaja, to je formula za uspeh većine domaćih medija i to je ovo istraživanje potvrdilo. Takva praksa traje već 10 godina u kontinuitetu, i to uz konstantno podizanje intenziteta tog senzacionalizma, pa su nekada šokantne vesti danas postale samo još jedne od stotinu sličnih vesti kojima nas mediji bombarduju svakoga dana. Kada čovek ‘ogugla’ na takve sadržaje u medijima, a to se neminovno događa kada je tome svakodnevno izložen, onda se povećava prag tolerancije na nasilje i razne druge incidente i u svakodnevnom životu, što je najopasnija posledica ovakvog izveštavanja, navodi profesor Kljajić.\nZloupotreba dece u medijskom izveštavanju\nOno što znamo i iz prakse Saveta za štampu je da se u takvim tekstovima najčešće krše odredbe Kodeksa novinara Srbije i da se među najdrastičnim prekršajima u proteklih godinu dana nalaze upravo i dva teksta koja se odnose na decu. Mediji, čini se bez mnogo dilema, tekstove o nasilju nad decom plasiraju kao udarne, ne vodeći pri tom ni mnogo računa o tome da li će otkriti njihov identitet. Time ih, ne samo dodatno povređuju, nego, što je mnogo gore, i trajno ‘obležavaju’, jer će ih ti tekstovi, koji zauvek ostaju na internetu, pratiti ceo život. Osim otkrivanja identiteta deteta, što Kodeks izričito zabranjuje, u ovakvim slučajevima često se i zloupotrebljavaju deca, ali i roditelji i drugi sagovornici koji su u šoku i nisu u stanju da racionalno rasuđuju, niti su svesni moći medija, kaže Novaković.\nPravo na slobodu izražavanja je uvek važno za medijske profesionalce, ali se ono mora staviti u kontekst drugih važnih prava – pre svih prava deteta na život bez straha i eksploatacije. Deca treba da budu vidljiva u medijima, ali ne samo kao problemi i žrtve, već i kao mladi ljudi koji imaju svoje stavove i svoja viđenja, i koji imaju prava i da ih izraze. A kada su im prava ugrožena, kada se nalaze u najtežim situacijama, deci ostaje pravo da se njihova situacija ne pogoršava nesenzitivnim i neetičkim medijskim izveštavanjem, upozorava Milanović.\nIstraživanje „Medijska slika dece u Srbiji 2018.“ pokazuje da se u dnevnoj štampi najčešće krši odredba Kodeksa novinara Srbije koja se odnosi na nedozvoljeno otkrivanje identiteta dece (39,71% od ukupnog broja prekršaja), sledi ugrožavanje prava i dostojanstva dece (33,82 odsto), i na kraju korišćenje neprimerenih, uznemiravajućih, pornografskih i svih drugih sadržaja koji mogu imati štetan uticaj na decu (26,47 odsto).\nAutor: Centar za profesionalizaciju medija i medijsku pismenost (CEPROM)\nCEPROMZ-ZMedijskaZslikaZdeceZuZSrbijiZ2018Z-ZREZULTATIZZAZMEDIJE.pdf (278 Preuzimanje datoteka)\nPreduzetničko novinarstvo ili kako da novinar razmišlja kao preduzetnik (VIDEO)


FAJNENŠEL TAJMS Srbija prva u svetu po grinfild direktnim stranim investicijama\nSrbija je prva u svetu po indeksu performansi grinfild direktnih stranih investicija jer su regulatorna reforma, niska cena rada i pristup tržištu EU nadvladali inače razočaravajuće ekonomske performanse zemlje, objavio je danas Fajnenšel tajms.\nIndeksom se meri privlačnost neke zemlje kao destinacije za grinfild direktne strane investicije gledano prema veličini njenog bruto domaćeg proizvoda (BDP), a sačinio ga je fDi Intelidžens (fDi Intelligence), deo redakcije FT koji se bavi analizom podataka.\nBritanski list piše da su strani investitori u 2016. u Srbiji najavili 77 grinfild projekata prema 57 u 2015. od kojih je više od polovine (53 odsto) bilo u prerađivačkoj industriji, prvenstveno u proizvodnji elektronskih komponenti i auto-delova, a na listi privlačnih sektora slede nekretnine i tekstil.\nSrbija izvozna platforma\nIstovremeno su troškovi rada u npr. fabrici auto-komponenti sa 400 radnika u Srbiji više nego upola manji nego kod regionalnih konkurenata, poput Mađarske i Turske, pokazao je fDi Benčmark (Benćmark), deo FT koji poredi troškove poslovanja na različitim tržištima.


Informacijom se borimo protiv digitalnog nasilja – Zir\nOd decembra 2016. godine, sprovodimo projekat Informacijom protiv digitalnog nasilja, u saradnji sa Ministarstvom trgovine, turizma i telekomunikacija Republike Srbije. Deo je programa koji ŽiR razvijau vezi sa unapređenjem informacionog društva, digitalnog opismenjavanja i informacione bezbednosti u Srbiji, sa posebnim fokusom na prevenciju i zaštitu od digitalnog nasilja.\nŽelimo da se roditelji, staratelji, škole, deca i mladi i ostali građani i građanke Srbije aktivno i informisano uključe u prevenciju i zaštitu od digitalnog nasilja, a da paralelno maksimalno koriste prednosti interneta uz minimiziranje rizika i potencijalne štete.\nNaš projekat zasniva na realnim potrebama ciljnih grupa, što je dokazano kroz istraživanja, ali i kroz direktan rad ŽiR-a na terenu sa decom i mladima, nastavnicima i profesorima. Saradnici projekta su naši stručnjaci iz oblasti obrazovanja i multimedija, kao i predstavnici Odeljenja za visokotehnološki kriminal Ministarstva unutrašnjih poslova Republike Srbije.\nKonferencijom za medije na kojoj će biti predstavljene program i planirane aktivnosti biće održana u ponedeljak, 6. februara 2017. godine u Medija centru u 12 časova.\nTatjana Matić, državni sekretar Ministarstva trgovine, turizma i telekomunikacija Republike Srbije\nDamjan Stamenić, dete školskog uzrasta\nFarida Bassioni Stamenić, predsednica UO Centra za unapređenje života i rada ŽIR


Dok pojedini američki analitičari upozoravaju na negativan uticaj Rusije na Balkanu, iz Državnog sekretarijata ističu da sve zemlje koje su angažovane u regionu moraju da poštuju međunarodna pravila\nAmerički analitičari i eksperti upozoravaju da bi uticaj Rusije mogao da destabilizuje prilike na Balkanu i poremeti demokratizaciju i evroatlantsku integraciju regiona. Vašington, kako za naš program kaže zamjenik pomoćnika državnog sekretara Hojt Ji - ne negira Rusiji pravo da u Evropi i na Balkanu ostvaruje svoje interese, ali očekuje da angažman Moskve bude u skladu sa međunarodnim normama.\nDržavni sekretar Džon Keri je ovako u Senatu okarakterisao položaj Balkana, u svijetlu aktuelnog sukoba Zapada i Istoka… Izjava visokog američkog zvaničnika uslijedila je nakon čestih upozorenja pojedinih, zvaničnih i nezvaničnih krugova u Vašingtonu u pogledu, kako se navodi, sve više zabrinjavajućeg ruskog uticaja u regionu. Rusija je važan faktor u Evropi, uključujući i Balkan koji ne vidimo izolovan od uticaja bilo koje države, kaže u intervjuu za Glas Amerike zamjenik pomoćnika državnog sekretara Hojt Ji. Sjedinjene Države će, kako ističe, sarađivati sa evropskim partnerima, Rusijom i drugim zemljama koje su zainteresovane za stabilnost i prosperitet na Balkanu, na temeljima vladavine prava i na međunarodnim principima.\n“Smatramo da je važno da Rusija ili bilo koja druga zemlja koja je angažovana na Balkanu postupa u skladu sa pravilima, da djeluje u skladu sa standardima koje sve zemlje treba da poštuju, da ispoštuje obaveze iz međunarodnih ugovora i prava, bez obzira da li je riječ o poslovnim transakcijama ili odnosima sa vladama.”\nJi ukazuje i na različite stavove Vašingtona i Moskva u pogledu proširenje NATO-a na zemlje regiona, čemu se Kremlj protivi.\n“Rusija ima pravo da izražava svoje stavove. Međutim, ako bi Rusija pokušavala da spriječi, blokira, ometa aspiracije Crne Gore, Srbije ili bilo koje druge zemlje koja želi da napreduje ka članstvu u Evropskoj uniji i NATO-u, imali bismo veoma oprečne stavove. Naša diplomatija bi se usprotivila bilo kakvom, ako bi ih bilo, ruskom miješanju ili pritisku na vlade da ne pristupe tim organizacijama.”\nPitanje da li je Vašington zabrinut da bi Moskva mogla da na neki način destabilizuje Balkan postavili smo i u Pentagona gdje nam je saopšteno da nedavni ruski potezi ne doprinose evropskom miru i stabilizaciji regionalnih tenzija. Sjedinjene Države, kako je naveo visoki zvaničnik Sekretarijata za odbranu, nastavljaju da rade na dugoročnoj stabilizaciji Zapadnog Balkana i vjeruju da je integracija u evroatlantske institucije ključna za postizanje dugoročnog mira u stabilnosti u regionu.\nSjedinjene Države trebalo bi da budu veoma zabrinute zbog svake dodatne ruske agresije, u bilo kojem dijelu Evrope, naglašava bivša visoka zvaničnica Sekretarijata za odbranu Mišel Flornoj.\n„Svi radimo na ostvarivanju cilja cjelovite, slobodne i mirne Evrope i trebalo bi da budemo zabrinuti ako ruske jednostrane akcije to remete. Evropa i Sjedinjene Države bi bile duboko uznemirene i vjerovatno bi snažno reagovale na bilo kakvu rusku agresiju na Balkanu ili bilo gdje u Evropi. Sila iz 21. vijeka ne bi trebalo da se ponaša na taj način.“\nPotpredsjednik Atlantskog savjeta Dejmon Vilson smatra da Moskva pokušava da iskoristi nestabilnost koja i dalje postoji na Balkanu. Njeni potezi u regionu trenutno izazivaju manje probleme ali bi, potencijalno mogli da budu daleko ozbiljniji, upozorava Vilson.\n„Trenutno smo svjedoci da Rusija na Balkanu istražuje teren putem diplomatskih, obavještajnih kanala, 'meke moći', upotrebom tajno finansiranih nevladinih organizacija i pravoslavne crkve da bi održala ruski uticaj, koji je negativan, a ne pozitivan. Suština je spriječiti ove zemlje da sprovode reforme i nastave tranziciju što bi pomoglo da se ubrza njihov put ka Evropi odnosno Evropskoj uniji i NATO-u u pojedinim slučajevima.“\nKremlj u regionu koristi isti pristup kao i na Krimu iako je, kaže Vilson, u pitanju veoma različit scenario.\n„Rusi trenutno utvrđuju koliko daleko mogu da idu, šta mogu da urade i u odsustvu otpora vlada i društava u regionu, ali i njihovih partnera na Zapadu, nastaviće da pritiskaju i idu dalje. Svjedoci smo da koriste tradicionalnu diplomatiju retoričkih prijetnji, energiju, obavještajnu izvore, ali i diplomatiju hibridnog pristupa regionu, finansiranjem grupa u tim zemljama koje su na primjer protiv proširenja NATO-a. Zatim u Crnoj Gori imamo istraživanja nalazišta nafte i gasa u podmorju, i dolazak stranih invesiticija sa zapada i odjednom to dovode u pitanje nove grupe za zaštitu životne sredine koje imaju određene primjedbe.“\nBosna i Hercegovina je, zbog nefunkcionalnosti državnih institucija, najplodnije tlo za rusko djelovanje, smatra potpredsjednik Atlantskog savjeta, ali i ukazuje na specifičan položaj Srbije i Crne Gore.\n„Crna Gora je danas front jer je napravila izuzetan napredak i kreće se ka članstvu u NATO-u. NATO saveznici ozbiljno razmatraju crnogorsku kandidaturu i raspravljaju o upućivanju pozivnice za članstvo narednih mjeseci, do kraja ove godine, s pogledom na samit u Varšavi 2016. godine. Zbog toga je prisutan naročit napor da se poremeti taj proces u Crnoj Gori. Istovremeno, Rusi su i dalje usredsređeni na stratešku nagradu, na strateško pitanje a to je gdje je Srbija odnosno na koju stranu će se okrenuti Beograd.“\nEnergetska zavisnost Balkana\nIzazov za Balkan, posebno za Srbiju, je i kako zadovoljiti energetske potrebe, bez dugoročne zavisnosti od Rusije koja energiju, kako navode pojedini analitičari, koristi kao političko oružje. Rešenje tog problema zvaničnici vide u pronalaženju alternativnih izvora snabdijevanje.\n„Rusija je dominatan snabdijevač energijom i potrebno je da države na Balkanu osiguraju snabdijevanje iz više izvora, različitim rutama, kako ne bi zavisile od Rusije ili bilo koje druge zemlje“, kaže Hojt Ji.\nUloga Sjedinjenih Država u energetskoj oblasti mogla bi da bude višestruka, smatra Vilson.\n„ Jedna je da pomogne u razvijanju energetske strategije. Drugo, na operativnom nivou, Sjedinjene Države su bile veoma podsticajne kada je riječ o izradi studija izvodljivosti za terminale pirodnog tečnog gasa i finansiranju malih napora i projekata da bi počelo da se razmišlja o komercijalno održivim opcijama koje mogu da obuhvate Balkan. Treće, sama Sjedinjene Države trenutno prolaze kroz ogromni energetski procvat, što ima izuzetan uticaj na globalne cijene i trenutno se vodi debata o tome kako da prenesemo naše energetsko znanje.“\nMnogi u Atlantskom savjetu zalažu se za liberalniji pristup američkom izvozu nafte i tečnog prirodnog gasa na globalno tržište. To bi, zaključuje Vilson, značajno uticalo na dostupne opcije u snabdijevanju energijom u svim zemljama, uključujući i Zapadni Balkan.


Konačno otkriveno kako su Kinezi pobijedili koronu: I podaci su šokantni – Kakanj-X\nKonačno otkriveno kako su Kinezi pobijedili koronu: I podaci su šokantni\nZdravstveni račun i odgovarajući QR kod imaju svi stanovnici zemlje.\nMeđutim, za mnoge u Evropi kineski pristup pandemiji korona virusa znači zatvaranje zemalja i gradova u trajanju od 76 dana, kao što se desilo u kineskom Vuhanu gdje su prošle godine otkriveni prvi slučajevi zaraze.\nDrugi dijelovi Kine, na primjer, nikada nisu uvodili tako stroga ograničenja, čak ni u ranim fazama pandemije. Kineski uspjeh u kontroli korona virusa nije dakle, plod tih ranih mjera kontrole poput “lokdauna”, već pristup zemlje u riješavanju stvari nakon što je ljudima dozvolila da se ponovo kreću.\nOve mjere su omogućile regionalnim vladama da uvedu “lokdaun” samo u određenim područjima ili po potrebi sprovedu masovna ispitivanja. To se nedavno desilo u gradu Ćingdao na sjeveroistoku Kine gdje je za otprilike sedam dana testirano više od 10 miliona ljudi, nakon što je zabilježeno 12 slučajeva prenosa virusa među lokalnim stanovništvom.


pink.rs | Pet raketa ispaljeno iz Gaze na Izrael, izraelska vojska gađala mete Hamasa\nIzraelska vojska je jutros saopštila da je ispaljeno pet raketa na izraelsku teritoriju preko granice s pojasom Gaze nakon što su dva palestinska tinejdžera poginula u petak tokom masovnih nasilnih protesta duž granične ograde izmedju Gaze i Izraela.\nRakete su aktivirale sirene za protivraketnu uzbunu u izraelskim naseljima kasno sinoć nakon čitavog niza sukoba duž granice. Izraelska artiljerija i avion su u znak odmazde gadjali nekoliko meta islamskog ekstremističkog Hamasa koji vlada Gazom, navedeno je u vojnom saopštenju. Izveštaja o povredama nije bilo. Ministarstvo zdravlja u Gazi saopštio je ranije da su u demonstracijma poginuli jedan 17-godišnjak i jedan tri godine mladji tinejdžer pogodjeni bojevim mecima.\nIzraelska vojska nije odmah komentarisala njihovu pogibiju ali je navela da je oko 6.200 Palestinaca učestvovalo u ; protestima nazvanim „ Marš povratka“ koji se održavju jednom nedeljno protiv izraelske i eigipatske blokade Gaze i za pravo na povratak palestinskih izbeglica na sadašnju teritoriju Izraela. Jučerašnji protesti su bili veoma nasilni i bačeno je više eksplozivnih naprava, granata i zapaljivih bombi na graničnu ogradu, prenose izraelski mediji.\nEvropska unija apelovala na Izrael da se uzdrži upotrebe ubojite sile\nIzraelska vojska gađala infrastrukturu Hamasa\nIzraelska vojska uništila tunel ispod granice Gaze i Izraela


Potpisujem :: Da li su i koje usluge podrške dostupne ženama sa iskustvom nasilja?\nSavet Evrope je razvio metodologiju i „alat“ za popis različitih usluga podrške koji su dostupne ženama izloženim različitim vrstama nasilja, obuhvaćenim Konvencijom SE o sprečavanju nasilja prema ženama i nasilja u porodici. Metodologiju „Mapiranje usluga podrške za žrtve nasilja protiv žena u skladu sa standardima Istanbulske konvencije“ razvila je profesorka Liz Keli (Liz Kelly) sa London Metropoliten univerziteta, uzimajući u obzir razlike između opštih i specijalzovanih usluga podrške za žrtve, u skladu sa standardima iz Konvencije. To bi trebalo da pomogne državama da prikupe sve relevantne podatke o uslugama koje su stvarno dostupne, bez obzira da li ih pruža država, privatni ili nevladin sektor.\nPodsetimo, Srbija nema objedinjeni popis usluga podrške koje su na raspolaganju ženama i njihovoj deci u situaciji nasilja. Imajući u vidu aktuelne procese i činjenicu da je Srbija ratifikovala Konvenciju Saveta Evrope još 2013. godine, verujemo da će ova uputstva imati uticaja i na izmene i dopune Zakona o socijalnoj zaštiti, kao i na izradu nove Strategije socijalne zaštite 2019-2025.\nSavet Evrope je razvio metodologiju i „alat“ za popis različitih usluga podrške koji su dostupne ženama izloženim različitim vrstama nasilja, obuhvaćenim Konvencijom SE o sprečavanju nasilja prema ženama i nasilja u porodici. Metodologiju „Mapiranje usluga podrške za žrtve nasilja protiv žena u skladu sa standardima Istanbulske konvencije“ razvila je profesorka Liz Keli (Liz Kelly) sa London Metropoliten univerziteta, uzimajući u obzir razlike između opštih i specijalzovanih usluga podrške za žrtve, u skladu sa standardima iz Konvencije. To bi trebalo da pomogne državama da prikupe sve relevantne podatke o uslugama koje su stvarno dostupne, bez obzira da li ih pruža država, privatni ili nevladin sektor. Podsetimo, Srbija nema objedinjeni popis usluga podrške koje su na raspolaganju ženama i njihovoj deci u situaciji nasilja. Imajući u vidu aktuelne procese i činjenicu da je Srbija ratifikovala Konvenciju Saveta Evrope još 2013. godine, verujemo da će ova uputstva imati uticaja i na izmene i dopune Zakona o socijalnoj zaštiti, kao i na izradu nove Strategije socijalne zaštite 2019-2025.


Foto: A. Pjevac / RAS Srbija\nPristalice crveno-belih biće smeštene na severnoj strani stadiona "Telija 5-g Arena" u Helsinkiju i očekuje se da će ta tribina biti popunjena do poslednjeg mesta.\nKako je putem zvaničnog saopštenja Zvezda obavestila javnost, karte za severnu tribinu utakmice finskog i srpskog prvaka koštaće 15 evra, a prema informacijama iz Finske pomenuta tribina je rasprodata. Očekuje se dolazak 200 navijača iz Beograda, kao i još 300 zaljubljenika u crveno-bele boje sa raznik krajeva Evrope.\nNakon obilaska stadiona, a pre treninga koji će održati Vladan Milojević, fudbaleri Crvene zvezde izašli su na stadion i osetili podlogu. Helsinki i Crvena zvezda će se za plasman u treće kolo kvalifikacija za Ligu šampiona boriti u sredu od 18 časova, srpski klub ima prednost od dva gola iz prve utakmice koja se prošle nedelje igrala u Beogradu.\nSeverna tribina stadiona "Tela 5g Arena" na kojoj će biti smešteni navijači Crvene zvezde\nOdržavanje igrališta na veoma dobrom nivou\nUspomena sa gostovanja u Beogradu je već u muzeju\nIgrači Zvezde su "osetili" podlogu pred trening


DALILA MI JE POSLALA PORUKU DA ZABORAVIM NA SINA: Biljana Dragojević otkrila razlog prekida kontakta sa Dejanom : Nadlanu.com\nDALILA MI JE POSLALA PORUKU DA ZABORAVIM NA SINA: Biljana Dragojević otkrila razlog prekida kontakta sa Dejanom\nObjavljeno 27. okt 2021. / 20:12:03\nProteklih dana ceo region bruji o krahu braka Dalile i Dejana Dragojevića, koja je stupila u emotivnu vezu sa Filipom Carem. Mišljenja su podeljena, a njihove porodice uporno su odbijale da daju bilo kakav komentar.\nDalila i Dejan Dragojević su zvanično i dalje u braku, iako sebe naziva bivšom ženom i živi život jedne slobodne devojke. Po prvi put, nakon dužeg vremena, oglasila se Biljana Dragojević i u nikad emotivnijem i iskrenijem razgovoru, otkrila svoje mišljenje o novonastaloj situaciji.\nIspratili ste kompletnu situaciju, javnu prevaru vašeg sina, kako se osećate kada to gledate? S obzirom na to da niste u kontaktu, i da je on u zatvorenom prostoru, koja je prva stvar koja vam padne na pamet da mu kažete ili uradite da možete?\nIspratili ste sve njegove teške trenutke, sve ono što je radio. Sinoć je imao preloman momenat, plakao je, lupao, želeo da napusti "Zadrugu", da pobegne. Kako vi kao majka to podnosite, da gledate svoje dete u takvom nervnom rastrojstvu a ne možete ništa da uradite?\n- Teško. Teško... Mogu samo zahvaliti Sandri Rešić, Đedoviću, Lepom Mići, malom Franu... Mnogo to znači to što pričaju sa njim, on sada nikako ne sme da bude sam. Sada mu najviše treba neko sa kim će da razgovara. Ispratila sam situaciju, gde je saznao da su se Dalila i Car poljubili, ja sam u svemu tome bila srećna jer je bio lisicama vezan za Rešićevu, jer ne znam šta bi uradio tada. Skočio, bacao, udarao, nešto uradio...\nbiljana dragojevićbosnadalila dragojevićdavid dragojevićdejan dragojevićveternikzadruga 5


RTS :: Patrijarh Porfirije u poslanici poziva na istrajnost u zajedništvu SPC\nDruštvo Patrijarh Porfirije u poslanici poziva na istrajnost u zajedništvu SPC\nnedelja, 15. maj 2022, 13:48 -> 19:50\nPovodom proslavljanja 100 godina od obnove Pećke patrijaršije, odnosno ujedinjenja svih srpskih crkvenih oblasti u jednu, Srpsku patrijaršiju, Njegova svetost patrijarh Porfirije uputio je sa zasedanja Svetog arhijerejskog sabora u Sremskim Karlovcima poslanicu monaštvu i vernicima.\nPoglavar Srpske pravoslavne crkve Porfirije ističe u poslanici da je ovaj veliki praznik, 100 godina obnove Pećke patrijaršije, praznik jedinstva i sloge, saopštila je SPC.\nTo je, naglašava, dan kada je od svih potvrđena opšta svest o jedinstvu i kontinuitetu svete SPC u istoriji, posebno od velikog događaja sticanja autokefalnosti, pre više od osam vekova, od Žiče, Peći i Karlovaca do Beograda.\nPodsetio je da je posle pobede u Velikom ratu, po oslobođenju i stvaranju države južnih Slovena, 12. septembra 1920. godine u Sremskim Karlovcima, u prisustvu regenta Aleksandra Karađorđevića i državnih zvaničnika, održan je Sabor arhijereja.\nNa njemu je, kako je istakao, posle 154 godine, uz liturgijsko jedinstvo, koje, ukazuje, nikada nije ni bilo narušeno, uspostavljeno i kanonsko i administrativno jedinstvo i svečano proglašena obnovljena Pećka patrijaršija, odnosno SPC, na području istorijske i kanonske jurisdikcije.\nTako su, kaže, konačno ispunjene težnje mnogih pokolenja naših predaka.\nTakođe, podsetio je, i da je Sveti arhijerejski sabor SPC, 28. septembra 1920. godine, najuglednijeg arhijereja tog doba, mitropolita beogradskog Dimitrija, izabrao za prvog patrijarha obnovljene Patrijaršije.\nDodaje i da je ubrzo, 19. februara 1922. godine, Patrijaršija u Konstantinopolju, odgovarajućim crkvenim aktom, svepravoslavno prihvaćenim Tomosom, potvrdila ujedinjenje istorijskih srpskih crkvenih oblasti kao "kanonsko i opravdano", a SPC je priznata, "za stalno i zauvek", kao sestrinska crkva svih autokefalnih pravoslavnih crkava.\n"I mi danas, posle stotinu godina, radosno objavljujemo i proslavljamo ovaj istorijski događaj, bilo da živimo u matici, bilo u nekoj od srpskih ili okolnih zemalja, bilo u rasejanju, razbacani burom istorijskih vetrova širom šest kontinenata", naveo je patrijarh.\nPosebno je ukazao da je SPC u svim nevoljama, nedaćama i stradanjima delila i radosti i tuge srpskog naroda, a da je Patrijaršija bila i ostala simbol narodnog jedinstva i onda kada je državno ustrojstvo i jedinstvo bivalo razbijeno.\n"Zbog svega toga mi ovih dana, kada se sećamo podviga naših predaka koji su žudili za jedinstvom, za jedinstvo se borili i jedinstvo Crkve ostvarili, ozareni svetlošću Vaskrsenja Hristovog, šaljemo arhipastirski blagoslov svoj punoći naše Srpske pravoslavne crkve, istorijske Patrijaršije pećke i beogradsko-karlovačke, i pozivamo naš verni narod u zemlji i rasejanju da, uprkos svim iskušenjima, ostane i istraje u zajedništvu, u krilu svoje majke crkve", poručio je između ostalog u poslanici patrijarh srpski Porfirije.